Kebaikan Kumpulan Sokongan

Pada masa kini, terdapat banyak kumpulan sokongan untuk pelbagai jenis topik, keprihatinan atau keadaan kesihatan. Sesetengah kumpulan sokongan dipimpin oleh individu profesional, dan kebanyakan yang lain, diketuai oleh rakan sebaya, yang turut sama dalam proses pemulihan. Ada sesetengah kumpulan sokongan dicipta untuk menawarkan sokongan dan bimbingan kepada keluarga dan rakan mangsa yang menderita masalah kesihatan mental. Ikuti artikel ini untuk memahami apa itu kumpulan sokongan dan kebaikan kumpulan sokongan ini.

Apa itu kumpulan sokongan?

Kumpulan sokongan adalah perjumpaan bagi individu yang ingin berkongsi masalah atau gangguan umum, seperti isu berkaitan masalah kesihatan mental; gangguan bipolar,
kemurungan
 atau
kegelisahan
. Mereka berkumpul untuk membincangkan mengenai pengalaman, berkongsi nasihat dan memberi sokongan antara satu sama lain.

Kumpulan ini boleh dibangunkan oleh individu yang menderita tentang sesuatu keadaan atau oleh individu yang berkepentingan, sebagai contoh; ahli keluarga. Dalam sesetengah kes, ia dibangunkan oleh klinik kesihatan mental atau organisasi bukan kerajaan. Terdapat pelbagai jenis format kumpulan sokongan, ada yang secara langsung, melalui telekomunikasi atau menerusi internet.

Kebaikan kumpulan sokongan

Kumpulan sokongan boleh dianggap sebagai pilihan individu yang mengalami masalah kesihatan mental, individu yang mengikut rawatan terapi dan perubatan.

Berikut adalah beberapa manfaat yang mungkin diperolehi apabila menyertai kumpulan sokongan:

Mengetahui bahawa anda tidak bersendirian

Perjumpaan pertama kumpulan sokongan selalunya menarik. Antara kata-kata biasa yang sering dilafazkan ketika perjumpaan pertama adalah seperti, “Saya ingat hanya saya seorang dalam dunia ini yang berdepan masalah ini. Walau bagaimanapun, selepas menyertai kumpulan ini, saya terkejut mendapati setiap individu dalam kumpulan ini, turut mendepan masalah yang sama seperti saya.”

Dengan kesedaran sebegini, ia biasanya mendatangkan kelegaan, kerana menyedari, mungkin untuk pertama kalinya bahawa terdapat individu lain yang turut mempunyai isu yang sama dan mereka bersedia untuk memberikan sokongan kepada pesakit.

Meluahkan perasaan

Kumpulan ini adalah satu tempat yang selesa kepada pesakit untuk berkongsi perasaan dan keadaan hidup mereka. Ia boleh dianggap sebagai pengalaman terapi dan penyembuhan, terutama untuk mengetahui bahawa individu lain dalam kumpulan akan bersimpati dan mendengar tanpa menghakimi, malah mereka turut memuji keterbukaan dan keberanian pesakit.

Mengurangkan ketidakselesaan

Ia adalah normal apabila pesakit mula menyedari penurunan tahap ketidakselesaan dan kesukaran. Ini merupakan tanda positif bahawa proses pemulihan sedang berlaku dan pesakit mula merasa lebih baik.

Harapan

Sesetengah individu dalam kumpulan sokongan mungkin dapat menjadi model peranan positif kepada pesakit, jelas membuktikan proses pemulihan boleh dicapai, dengan memberikan semangat dan harapan baru untuk masa depan.

Memperolehi maklumat berguna

Pelbagai tip dan sumber berguna untuk mengendalikan beberapa isu yang boleh diperolehi. Sesetengah ahli kumpulan mungkin berkongsi kisah kejayaan dan strategi yang membantu mereka untuk melangkah ke hadapan untuk proses pemulihan. Terdapat juga kumpulan sokongan yang memfokuskan kepada mempelajari dan mengamalkan kemahiran dan teknik sosial tertentu. Sesetengah kumpulan akan memberikan cadangan untuk buku dan laman web berguna untuk rujukan.

Meningkatkan harga diri

Selepas mempelajari kemahiran dan pengetahuan berguna, pesakit boleh memahami dengan lebih lagi mengenai diri mereka, sekali gus meningkatkan faktor yang dapat menyumbang kepada strategi untuk membantu mereka bergerak ke hadapan dengan objektif yang ingin dicapai.

Perbaiki kemahiran sosial

Berbual dan berjumpa dengan ahli kumpulan lain boleh mewujudkan peluang kepada pesakit untuk melatih teknik sosial dan komunikasi dengan lebih efektif bersama individu lain. Sebagai contoh, isu kesihatan mental biasanya menyebabkan wujud rasa tidak percaya dan pengasingan diri dari komuniti sosial. Kumpulan ini akan menyediakan ‘rumah’ yang selamat untuk memberikan keselesaan kepada individu bersama khalayak lain.

Setiap kumpulan sokongan adalah berbeza, tetapi format asasnya adalah sebagai tempat perjumpaan sekumpulan individu sebagai satu rutin untuk berkongsi pengalaman dan memberikan galakan bersama. Jika anda mencari kumpulan sokongan yang sesuai, anda boleh menghubungi organisasi tempatan, membuat carian di internet atau bertanya doktor dan pengamal perubatan untuk bantuan.

Hello Health Group
 tidak memberikan nasihat, diagnosis atau rawatan perubatan.


Selesema

Definisi

Apa itu Selesema?

Selesema adalah jangkitan virus pada hidung dan tekak (saluran pernafasan atas). Ia boleh berlaku disebabkan oleh pelbagai jenis virus. Keadaan ini tidak merbahaya, walaupun simptom-simptomnya boleh membuatkan anda berasa sangat tidak selesa.

Apakah kebarangkalian Selesema?

Masalah kesihatan ini adalah sangat biasa. Kanak-kanak berusia kurang daripada enam tahun mempunyai risiko selesema yang paling tinggi, tetapi orang dewasa yang sihat juga dijangkakan akan mengalami selesema dua atau tiga kali setahun. Ia boleh ditangani dengan mengurangkan faktor-faktor risiko. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Selesema?

Simptom-simptom selesema termasuklah:

Hidung berair atau tersumbat;

Sakit tekak;

Batuk;

Bersin;

Sakit badan yang ringan atau sakit kepala;

Demam gred rendah;

Rasa tidak sihat (lesu).

Hingus yang keluar daripada hidung anda mungkin bertambah pekat dan berwarna kuning atau hijau semasa selesema. Tetapi ini bukanlah petanda jangkitan bakteria.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan mengenai simptom tertentu, sila berunding dengan doktor anda.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda perlu menghubungi doktor jika anda mempunyai mana-mana simptom berikut:

Bagi orang dewasa:

Demam lebih daripada 38.5
o
C;

Demam berpanjangan selama lima hari atau lebih;

Demam berulang selepas tempoh bebas demam;

Sesak nafas;

Nafas berdehit (
wheezing
);

Sakit tekak, sakit kepala atau sakit sinus yang teruk;

Bagi kanak-kanak:

Demam 38
 C
pada bayi baru lahir atau bayi kurang daripada 12 minggu;

Demam yang meningkat atau demam berpanjangan lebih daripada dua hari dalam kanak-kanak tanpa mengira peringkat umur;

Simptom-simptom yang bertambah buruk atau tidak bertambah baik;

Simptom yang teruk, seperti sakit kepala atau batuk;

Nafas berdehit (
wheezing
);

Sakit telinga;

Terlalu meragam;

Mengantuk berlebihan;

Kurang selera makan.

Jika anda mempunyai sebarang tanda-tanda atau simptom-simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah Punca Selesema?

Pelbagai jenis virus boleh menyebabkan selesema. Walau bagaimanapun, majoritinya adalah disebabkan oleh
rhinoviruses
.

Selesema adalah keadaan berjangkit. Virus dalam titisan udara memasuki badan anda melalui mulut, mata atau hidung apabila pembawa virus batuk, bersin atau bercakap. Di samping itu, virus boleh merebak melalui sentuhan dengan orang yang mempunyai selesema atau dengan perkongsian objek yang tercemar. Jika anda menyentuh mata, hidung atau mulut anda selepas terdedah, anda mungkin akan dijangkiti selesema.

Faktor-faktor Risiko

Apakah yang meningkatkan risiko saya kepada Selesema?

Terdapat banyak faktor-faktor risiko untuk selesema, seperti:

Umur: kanak-kanak yang lebih muda daripada enam tahun mempunyai risiko selesema paling tinggi, terutamanya jika mereka berada dalam pusat jagaan kanak-kanak.

Sistem imun lemah: mempunyai sistem imun yang lemah atas sebab-sebab seperti penyakit kronik atau keadaan lain boleh meningkatkan risiko anda.

Cuaca: keadaan cuaca atau musim tertentu meningkatkan risiko selesema tetapi selesema tetap boleh berlaku pada bila-bila masa sepanjang tahun.

Merokok: anda mempunyai risiko yang lebih tinggi untuk mendapat selesema teruk jika anda merokok.

Pendedahan: jika anda kerap dikelilingi oleh orang ramai, anda lebih cenderung terdedah kepada virus selesema.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Selesema didiagnosis?

Kebanyakan kes selesema boleh didiagnosis berdasarkan tanda-tanda dan simptom. Walau bagaimanapun, jika doktor anda mengesyaki anda mempunyai jangkitan bakteria atau keadaan lain, anda mungkin dikehendaki menjalani ujian yang lain untuk mengesahkan keadaan anda.

Bagaimana pesakit Selesema dirawat?

Sebenarnya tidak ada penawar untuk selesema. Rawatan adalah untuk melegakan tanda-tanda dan simptom:

Ubat tahan sakit

Untuk demam, sakit tekak dan sakit kepala, ramai yang memilih acetaminophen (Tylenol, lain-lain) atau ubat penahan sakit sederhana yang lain. Gunakan acetaminophen untuk masa yang sesingkat mungkin. Berhati-hati apabila memberi aspirin kepada kanak-kanak atau remaja. Kanak-kanak dan remaja yang baru pulih daripada simptom cacar air atau selesema tidak boleh mengambil aspirin. Ini kerana aspirin dikaitkan dengan sindrom Reye, keadaan yang jarang berlaku tetapi boleh mengancam nyawa kanak-kanak. Pertimbangkan pengambilan ubat tahan sakit tanpa preskripsi (OTC) yang direka untuk bayi atau kanak-kanak. Ini termasuklah acetaminophen (Tylenol, Infant’s Feverall, lain-lain) atau ibuprofen (Pediatric Advil, Motrin Infant, lain-lain) untuk mengurangkan simptom.

Semburan hidung dekongestan

Orang dewasa boleh menggunakan ubat titis atau semburan dekongestan sehingga lima hari. Penggunaan yang berpanjangan boleh menyebabkan simptom kembali. Kanak-kanak kurang daripada enam tahun tidak boleh menggunakan ubat titis atau semburan dekongestan.

Sirap batuk

Pentadbiran Makanan dan Ubat (FDA) dan American Academy of Pediatrics sangat tidak menggalakkan pemberian ubat batuk dan selesema bukan preskripsi (OTC) kepada kanak-kanak kurang daripada 4 tahun. Tidak ada bukti yang mencukupi bahawa ubat-ubatan ini bermanfaat dan selamat untuk kanak-kanak.

Jika anda memberikan ubat batuk atau selesema untuk kanak-kanak yang lebih tua, ikut arahan pada label. Jangan berikan anak anda dua ubat dengan bahan aktif yang sama, seperti antihistamin, dekongestan atau pelega kesakitan. Terlalu banyak bahan yang sama boleh membawa kepada dos berlebihan tanpa sengaja. Bincang dengan doktor anda sebelum mencuba mana-mana ubat.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Selesema?

Perubahan gaya hidup dan rawatan sampingan berikut mungkin dapat membantu anda menangani selesema:

Basuh tangan anda dengan kerap untuk mengelakkan penyebaran virus.

Makan dengan sihat. Pastikan diet anda mengandungi makanan dengan pelbagai nutrien, seperti sayur dan buah hijau gelap, merah, dan kuning. Selain itu, pastikan hidangan anda melibatkan protein rendah lemak, lemak yang sihat dan karbohidrat kompleks untuk membantu sistem imun anda.

Berhenti merokok. Rokok mengurangkan keupayaan badan anda melawan selesema.

Berhenti minum alkohol. Peminum alkohol tegar lebih cenderung untuk mendapat komplikasi selesema.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Selami Manfaat Ikan Haruan Yang Kaya Dengan Albumin

Kebanyakan daripada kita pasti pernah terbaca atau terdengar berkenaan khasiat ikan haruan yang dikatakan boleh membantu menyembuhkan luka kanak-kanak lelaki bersunat atau wanita hamil bersalin.

Persoalannya, adakah ini benar atau sekadar mitos semata-mata? Selain itu, adakah terdapat manfaat makan haruan yang lain? Sila ikuti artikel ini untuk mengetahui mengenainya dengan lebih lanjut.

Untuk mendapatkan lebih banyak info berkenaan Pemakanan Sihat, anda boleh klik
di sini.

Apa itu ikan haruan?

Ikan haruan adalah sejenis ikan air tawar dan merupakan karnivor. Ia juga adalah spesies asli dari hutan hujan tropika yang boleh hidup dalam air payau serta biasa ditemui di Asia Tenggara termasuklah negara kita dan negara serantau.

Kebiasaannya, saiz ikan ini yang besar akan dikenali sebagai toman manakala yang kecil akan dikenali sebagai haruan.

Di seantero dunia, terdapat lebih kurang 30 spesies haruan dengan lapan daripadanya hidup di Sarawak, dua pula di Sabah dan empat lagi di Semenanjung Malaysia.

Untuk pengetahuan anda, ikan toman, ikan haruan dan ikan bujuk merupakan satu keluarga yang sama cuma berlainan spesies.

Fakta unik dan menarik tentang ikan haruan

Ikan ini merupakan
sumber protein (albumin) sangat yang baik
, iaitu dapat membekalkan kira-kira 60 hingga 70 peratus protein kepada manusia

Ikan ini mengandungi
kandungan lemak yang rendah
 berbanding dengan ikan air tawar lain iaitu kira-kira 20 peratus daripada keseluruhan beratnya sahaja adalah lemak

Ikan ini mengandungi
sejumlah besar Vitamin A
 yang membantu menambah daya penglihatan, melembabkan kulit dan bertindak sebagai antioksidan yang melambatkan proses penuaan

Ikan ini mengandungi asid amino yang penting untuk menyembuhkan luka dan juga baik untuk penyakit gastrik

Ikan ini mengandungi glisin yang merupakan satu daripada
komponen penting kolagen dalam kulit manusia

Ikan ini turut mengandungi asid arakidonik yang tinggi yang membantu memulakan proses darah menjadi beku dan bertanggungjawab untuk pertumbuhan semula sel baru

Kandungan nutrisi ikan haruan

Bagi setiap 150 gram hidangan haruan, kandungan nutrisinya adalah seperti berikut:

Kalori

118

Sodium

0 mg

Lemak

4 g

Potasium

0 mg

Lemak tepu

0 g

Karbohidrat

15 g

Lemak tidak tepu

0 g

Serat

0 g

Lemak tidak tepu tunggal

0 g

Gula

0 g

Lemak trans

0 g

Protein

20 g

Kolesterol

0 mg

Kalsium

6%

Vitamin A

0%

Zat besi

2%

Vitamin C

0%

Ikan haruan mempunyai pelbagai jenis nutrisi seperti mana yang tertulis di atas. Pun begitu, antara manfaat utama ikan ini adalah ia merupakan sumber protein dan karbohidrat yang sangat baik.

5 Khasiat ikan haruan terhadap kesihatan

Seperti yang anda ketahui, ada banyak khasiat haruan terhadap kesihatan. Jenis protein yang terdapat di dalam ikan ini adalah albumin, yang sangat penting buat tubuh badan.

Berikut merupakan manfaat albumin terhadap kesihatan kita.

#1. Membantu mengekalkan cecair dalam tubuh badan

Untuk pengetahuan anda, tubuh badan kita mengandungi 70% air.
Kita memang memerlukan air untuk terus
 hidup namun pengambilannya tidak selalu mencukupi. Sel dalam tubuh badan pula memerlukan banyak air untuk proses metabolisma. Jadi, bagaimana untuk mengekalkan keseimbangan air dalam tubuh badan?

Jawapannya adalah albumin yang terdapat dalam ikan ini. Ia mampu membantu menyeimbangkan kandungan air dalam sel darah sekiranya
sel darah kita kekurangan air.

Jika kandungan air ini melebihi yang sepatutnya pula, ia akan berperanan mengeluarkan air tersebut daripada sel dan masuk kembali ke dalam darah, sehingga kandungan air dalam tubuh badan kita menjadi stabil.

#2. Membantu membentuk sel darah putih

Sel darah putih berfungsi sebagai bahagian penting dalam
sistem imun tubuh badan
. Apabila ada objek asing memasuki tubuh badan, sel darah putih adalah pertahanan penting tubuh badan yang mempunyai sifat-sifat fagosit.

Albumin yang terdapat di dalam ikan ini boleh memainkan peranan penting dalam
pembentukan sel darah putih
. Kekurangannya pula boleh menyebabkan tubuh badan mudah mengalami kesakitan atau keradangan.

Baca juga:

Jika Anda Ada Masalah Sel Darah Putih Rendah, Atasinya Dengan 8 Langkah Ini

Ujian Gula Darah Rawak Bukan Untuk Pesakit Diabetes Sahaja! Ini Sebab Utama Kena Ambil

Ibu, Ini 13 Jenis Ikan Yang Tidak Boleh Dimakan Ketika Mengandung!

#3. Membantu membaiki sel tisu rosak

Albumin yang terdapat dalam ikan ini memainkan peranan yang sangat penting dalam membaiki proses pertumbuhan semula sel dalam tubuh badan.

Ini adalah sangat penting jika tisu dalam tubuh badan anda telah rosak. Ia bukan sahaja mampu melancarkan proses itu, malahan juga akan menghantar isyarat kepada sistem imun tubuh badan jika ada
sel dan tisu yang rosak
. Tanpa albumin, proses ini masih berlaku tetapi sedikit lambat.

#4. Membantu mengelakkan pembengkakan

Albumin merupakan protein yang sangat diperlukan untuk
mengelakkan pembengkakan
. Untuk pengetahuan anda, pembengkakan atau edema berlaku kerana sel darah mula hilang bentuk.

Meskipun sel darah adalah berbentuk cecair, akan tetapi di dalamnya terdapat molekul dan partikel yang biasanya tidak bercampur antara satu sama lain.

Albumin yang terdapat dalam ikan ini adalah bahan yang mampu untuk mencampurkan sel-sel darah ini.

Sekiranya albumin dalam tubuh badan tidak mencukupi, ia mungkin akan menyebabkan perkumpulan darah pada sesuatu bahagian pada tubuh badan sekali gus mengakibatkan pembengkakan.

#5. Membantu menyimpan nutrisi dan hormon

Sama seperti
asid lemak yang membantu menyimpan dan memproses vitamin
, albumin juga mempunyai fungsi yang sama. Albumin yang terdapat dalam ikan ini bukan sahaja akan membantu menyimpan sel darah, malahan juga pelbagai lagi nutrisi yang lain.

Hormon, protein dan mineral akan disimpan di dalam albumin untuk disebarkan ke keseluruhan tubuh badan. Jadi, kekurangan albumin ini pasti akan mengakibatkan gangguan dalam sistem peredaran tubuh badan kita.


Katanya, Buah Tembikai Adalah 'Viagra' Versi Semula Jadi Untuk Mati Pucuk! Benarkah?

Disfungsi ereksi (ED), atau mati pucuk bukan lagi 1 kondisi asing pada lelaki, terutamanya apabila meningkat usia. Ubat preskripsi, seperti sildenafil (Viagra), dapat bantu merangsang
aliran darah kembali ke zakar dan boleh mengatasi masalah ED
. Kini, ada ura-ura mengatakan buah tembikai juga boleh menjadi penawar mati pucuk!

Katanya, tembikai dianggap sebagai ‘Viagra semula jadi’ untuk lelaki dengan masalah ereksi…

Dalam banyak-banyak buah, kenapa tembikai? Ini kerana asid amino yang terkandung di dalamnya (
L-citrulline
) dikatakan dapat merangsang aliran darah ke zakar.

Namun, penyelidikan mengenai
L-citrulline
 tidak cukup meyakinkan untuk membuktikan buah ini sebagai antara rawatan yang dapat menguruskan simptom ED.

Teruskan membaca untuk mengetahui lebih lanjut mengenai tembikai,
L-citrulline
, dan mati pucuk.

Untuk mendapatkan lebih banyak info tentang Kesihatan Lelaki, sila dapatkannya
di sini.

Tembikai sebagai penawar mati pucuk, ini dapatan kajian!

Untuk makluman, tembikai
mengandungi sejumlah L-citrulline yang tinggi.
 Asid amino ini dianggap sebagai
non-essential
.

Setelah diserap oleh sistem oksida nitrat anda, ia kemudiannya akan menyebabkan pelebaran saluran darah.

Kesannya, tekanan darah anda bakal menurun, manakala aliran darah pula bertambah baik.

L-citrulline
 dapat bantu merangsang enzim yang digelar sebagai cGMPs. Mereka memainkan peranan langsung dalam aliran darah.

Selain itu, penggunaan
L-citrulline
 yang banyak juga dianggap akan dapat bantu membaik pulih ED.

Menurut data saintifik pula, beberapa kajian telah mengkaji peranan
L-citrulline
 sebagai penawar mati pucuk.

1 kajian yang diterbitkan dalam
Urology
 mendapati 24 orang lelaki yang mengambil suplemen selama sebulan telah mencatat
peningkatan terhadap gejala ED yang ringan.

Kajian lain pula melihat kesan ekstrak tembikai terhadap aktiviti seksual tikus jantan dan mendapati berlakunya peningkatan aktiviti.

Pun begitu, lebih banyak penyelidikan berjangka panjang yang perlu dilakukan untuk memastikan keberkesanannya sebagai penawar mati pucuk dan keselamatan keseluruhan
L-citrulline.

Suplemen berasaskan
 L-citrulline

Peringatan: Kalian hanya boleh mengambil suplemen
L-citrulline
 dengan persetujuan doktor!

Walaupun ia tidak mendatangkan kesan sampingan yang teruk, namun wujud risiko interaksi ubat, terutamanya jika anda sudah mengambil ubat penawar mati pucuk seperti Viagra.

L-citrulline
dari sumber lain

Untuk mendapatkan kandungan
 L-citrulline
 seperti di dalam suplemen, anda perlu makan kira-kira 3 1/2 cawan tembikai dadu setiap hari!

Manakala, tembikai
berwarna oren dan kuning mungkin mempunyai tahap yang lebih tinggi
, ini bermaksud kalian boleh memakannya dengan lebih sedikit untuk mendapatkan paras
citrulline
 yang sama.

L-citrulline
 juga secara semula jadi turut terkandung di dalam beberapa jenis makanan lain, termasuklah bawang putih, ikan, dan kekacang.

Manfaat berbanding risiko makan tembikai

Lelaki dengan masalah mati pucuk di tahap ringan hingga sederhana mungkin akan dapat memanfaatkan penggambilan
L-citrulline
 melalui tembikai atau suplemen.

Tambahan itu, tembikai bukan sahaja kaya dengan
L-citrulline,
ia juga merupakan sumber vitamin A dan C yang tinggi, berserta serat dan kalium.

Antioksidan dalam jumlah yang sederhana, cukup baik untuk kesihatan menyeluruh dan umur yang panjang.

Bahkan menurut
National Center for Complementary and Integrative Health
,
tahap antioksidan yang tinggi
 sebenarnya boleh membahayakan kesihatan!

Selain itu juga, antioksidan tambahan yang diperoleh dalam bentuk buatan bukanlah pengganti yang baik jika dibandingkan dengan makanan segar.

Ini kerana antioksidan berasaskan suplemen tidak akan diproses oleh badan dengan cara yang sama.

Manakala, buahan organik pula tidak akan menimbulkan risiko. Tetapi, sekiranya anda mempunyai alahan debunga, kalian mungkin perlu berhati-hati.

Mengapa? Sesetengah individu yang mempunyai alergi debunga boleh mengalami reaksi alahan buah-buahan dan sayuran mentah.

Ini dipanggil sebagai
oral allergy syndrome
 (OAS). OAS biasanya berupaya memicu simptom ringan,
seperti ruam kulit.

Gejala lain yang jarang tapi masih berisiko terjadi adalah kesukaran bernafas.

Sekiranya anda menghidap penyakit asma, rujuk kepada doktor mengenai pengambilan makanan tambahan sebelum membuat keputusan untuk mencubanya.

L-citrulline
 juga boleh berinteraksi dengan ubat preskripsi untuk kondisi:

Mati pucuk

Penyakit kardiovaskular

Gangguan neurologi

Tekanan darah tinggi (hipertensi)

Sekiranya anda memutuskan untuk mengambil suplemen berasaskan
 L-citrulline
, lakukan konsultasi bersama doktor bertauliah terlebih dahulu, okey?

Hal ini adalah sangat penting jika anda sudahpun mengambil sebarang suplemen atau ubat-ubatan lain.

Makanan tambahan
L-citrulline
 harus dianggap sebagai
sebahagian daripada rancangan kesihatan zakar
, bukannya pengganti ubat penawar mati pucuk.

Oleh itu, sentiasa dapatkan khidmat nasihat dan cadangan doktor mengenai semua pilihan yang boleh dicuba.

Konklusi

Ubat Viagra adalah antara opsyen penawar mati pucuk yang selamat dan berkesan buat majoriti lelaki.

Bagi lelaki yang lebih selesa menghindari ubat-ubatan atau yang tidak dapat menggunakan Viagra, buah tembikai adalah salah satu daripada alternatif yang boleh diterokai.

Namun perlu anda tahu, dengan memakan tembikai sahaja tidak akan dapat menyelesaikan masalah jangka panjang.

Ini kerana ED sering kali menjadi indikasi kepada kondisi kesihatan yang memerlukan perhatian, seperti kolesterol tinggi.

Anda juga masih perlu berjumpa doktor untuk menguruskan masalah kesihatan yang mungkin dialami.

Mendapatkan rawatan terhadap penyakit dihadapi akan bantu membaik pulih gejala mati pucuk!

Pada masa yang sama, tiada mudaratnya makan tembikai dalam jumlah yang sederhana, kan?

Selain meningkatkan libido, anda juga akan memperoleh faedah antioksidan daripada vitamin A dan C!


Anda Ada Masalah Jerawat Yang Teruk? Mungkin Boleh Cuba Teknik Detoks Ini!

Anda mengalami masalah jerawat yang teruk
? Maka apa itu detox jerawat mungkin adalah jalan penyelesaiannya!

Kulit yang cenderung mengalami jerawat adalah satu isu besar dalam hidup anda, membuatkan diri merasa tiada keyakinan.

Bukankah sudah tiba masanya untuk membuat beberapa perubahan?

Anda telah mencuba banyak kaedah, daripada gel, ubat dan terapi tetapi masih tidak berkesan?

Jangan berputus asa, mungkin anda belum tahu apa itu detox jerawat kerana perubahan tabiat makan boleh membuat keajaiban pada kulit anda!

Apa itu detox jerawat?

Jerawat berlaku disebabkan oleh kelenjar minyak terlebih rangsangan dan dijangkiti.

Pengeluaran minyak yang berlebihan mungkin disebabkan oleh hormon, fungsi adrenal, hati, masalah pencernaan dan diet kurang sihat.

Kulit hanya akan menggunakan
minyak yang anda makan melalui diet.

Oleh itu, anda perlu ambil makanan lebih ringan minyak atau minyak berasaskan tumbuhan. Jadi minyak boleh mengalir dengan bebas melalui kelenjar minyak dan mengurangkan masalah kelenjar tersumbat.

Maka, detox jerawat adalah solusi yang terbaik buat anda!

Elakkan gula dan karbohidrat proses!

Menurut
“American Journal of Clinical Nutrition”
isu Julai 2007, gula dan karbohidrat menyebabkan badan mengeluarkan sejumlah besar insulin, yang mencetuskan tindak balas
hormon kompleks yang membawa kepada masalah jerawat
.

Cuba singkirkan segala bentuk gula dan karbohidrat proses seperti minuman ringan, jus buah-buahan, kopi manis, nasi putih, roti putih, sebahagian besar bijirin sarapan, pencuci mulut, bar granola, biskut dan makanan yang dibakar dalam ketuhar.

Tinggalkan produk tenusu

Disebabkan produk tenusu membawa kepada kepekatan IGF-1
 yang lebih tinggi dalam darah anda (yang menggalakkan pertumbuhan jerawat), maka produk tenusu boleh menjadi musuh kepada kulit anda.

Oleh itu, elakkan atau kurangkan segala bentuk produk tenusu untuk tujuh hari semasa proses ini.

Anda boleh menggantikan sumber kalsium dengan sayur-sayuran berdaun hijau, salmon dan badam.

Ingat bahawa susu berperisa, serbuk
 whey protein
, minuman buah kisar, ais krim, yogurt dan keju adalah faktor-faktor yang menggalakkan jerawat pada kulit anda.

Nisbah omega sebagai detox jerawat?

Omega-6 dan omega-3 adalah kedua-dua lemak penting untuk badan anda; bagaimanapun, nisbah omega-6 kepada omega-3 yang tinggi boleh membawa kepada patogenesis jerawat.

Oleh itu, cuba elakkan minyak sayur-sayuran yang mengandungi omega-6 tinggi seperti, minyak jagung, minyak kacang soya, minyak kacang tanah, safflower atau minyak bunga matahari, dan juga produk yang diperbuat daripada semua minyak ini.

Sebaliknya,
ambil lemak omega-3 daripada ikan
 untuk mengimbangi semula nisbah omega-6 dan omega-3 di dalam badan anda.

Apakah makanan ganti yang sesuai?

Semasa rawatan detoks jerawat, anda perlu elak pelbagai jenis makanan.

Walau bagaimanapun, jangan risau akan kekurangan zat makanan.

Terdapat banyak sayur-sayuran yang padat dengan nutrien, seperti brokoli, bawang, cendawan, tomato dan kubis bunga, serta ayam, telur atau ikan untuk
 pengambilan protein
 yang mencukupi.

Anda boleh menggunakan minyak daripada kelapa, avokado atau zaitun.

Anda juga perlu minum banyak air atau buah yang banyak cecair untuk membantu proses apa itu detox jerawat anda.

Selepas prosedur detox jerawat

Anda boleh memperkenalkan semula makanan yang terpaksa anda elakkan ke dalam diet selepas proses apa itu detox jerawat.

Walau bagaimanapun, jangan masukkan semuanya kembali sekaligus, tetapi satu demi satu di samping mengenal pasti
makanan yang mencetuskan jerawat pada kulit anda
.


Adakah Normal Jika Anda Kerap Bercakap Dengan Diri Sendiri?

“Farid, kenapa kau rasa takut je nak buat
presentation
..”

“Farid, kau tak rasa lapar ke daripada tadi?”

“Farid, kau mesti boleh buat macam orang lain jugak..”

Kesemua dialog tersebut adalah kata-kata Farid terhadap dirinya sendiri. Ada masanya, Farid akan bercakap dengan dirinya sendiri ketika berseorangan dan kadangkala di hadapan orang ramai. Memandangkan risau sekiranya orang lain menganggapnya sedang mengalami
halusinasi
, dia cuba untuk kurangkan daripada bercakap dengan diri sendiri di hadapan orang ramai.

Ada yang mempersoalkan, bercakap dengan diri sendiri dianggap sesuatu yang tidak normal. Malah ada yang menganggap ia sebagai satu keadaan halusinasi yang sedang dialami oleh seseorang. Benarkah bercakap dengan diri sendiri adalah sesuatu yang tidak normal?

Ia adalah normal

Menurut Dr. Jessica Nicolosi, seorang ahli psikologi klinikal, bercakap dengan diri sendiri adalah sesuatu yang normal dan kita sebenarnya sentiasa bercakap dengan diri kita sendiri. Menurut beliau lagi, kita bercakap dengan diri sendiri disebabkan oleh pelbagai faktor dan sebab. Ini kerap berlaku apabila kita sedang mengalami sesuatu yang ber
emosi
 seperti marah, gementar, fokus yang keterlaluan dan keterujaan. Walaupun dalam senario kehidupan biasa, ia juga boleh memicu diri kita untuk bercakap dengan diri sendiri.

Menurut Dr. Jessica, sekiranya kita bercakap dengan diri sendiri secara kuat, ia akan memaksa diri untuk memperlahankan pemikiran kita dan memprosesnya dengan cara berbeza. Ini kerana kita telah melibatkan pusat bahasa dalam otak kita. Bercakap dengan diri kita apabila sedang mengalami emosi yang ekstrem seperti gementar boleh membantu diri kita memproses apa yang sedang kita alami. Kemudiannya, ia akan menyediakan diri kita dengan lebih baik untuk berhadapan dengan sesuatu perkara yang akan berlaku.

Kebaikan bercakap dengan diri sendiri

Bercakap dengan diri sendiri boleh bertindak sebagai cara untuk mengingatkan diri kita apa yang perlu dilakukan. Ia juga boleh membantu diri kita untuk berhadapan dengan ketakutan yang hadir dengan cara mengingatkan diri bahawa kita telah cukup bersedia.

Adakah ia boleh mendatangkan bahaya?

Terdapat sesetengah situasi di mana bercakap dengan diri sendiri boleh bertindak sebagai petunjuk masalah
psikologi
. Apabila bercakap dengan diri sendiri digabungkan dengan perlakuan yang boleh mencederakan diri, ia adalah petunjuk bagi masalah emosi. Sekiranya anda melihat seseorang yang bercakap dengan diri sendiri yang melibatkan pengucapan frasa secara berulang, mantra atau nombor, ia mungkin juga satu petunjuk masalah emosi sekiranya ia bersifat mengganggu dan sukar untuk dihentikan.

Bercakap dengan diri sendiri juga akan menjadi satu kebimbangan sekiranya ia adalah manifestasi bagi halusinasi. Ia berbeza dengan bercakap dengan diri sendiri secara normal yang mana anda mengetahui apa yang diperkatakan oleh diri anda.

Sekiranya anda kerap bercakap dengan diri sendiri seperti Farid, ia adalah normal. Selagi mana anda mengetahui apa yang sedang anda perkatakan, ia bukanlah menunjukkan bahawa anda sedang mengalami halusinasi. Halusinasi hanya terjadi apabila anda sendiri tidak menyedari apa yang keluar daripada mulut anda, bahkan mungkin anda tidak berkemampuan untuk membaca artikel ini sekiranya halusinasi benar-benar berlaku.


Penting Untuk Tahu Tanda Ovulasi, Antaranya Keluar Lendiran Putih & Nafsu Seks Meningkat!

Proses ovulasi merujuk kepada pembebasan telur semasa menstruasi wanita. Tapi, macam mana mahu mengenal waktu ovulasi dan berapa lama ia berlangsung? Jom kenal pasti tanda-tanda ovulasi!

Selalunya, golongan wanita akan mula cuba memahami dan mempelajari proses ini apabila
berniat untuk menimang cahaya mata atau hadapi kesulitan untuk hamil.

Tetapi, memahami proses ini secara terperinci akan dapat memberikan kalian gambaran melebihi sekadar aspek kesuburan.

Ini kerana, mempunyai kesedaran dan pemahaman yang mantap bakal membuatkan anda lebih faham dengan sebarang tanda ovulasi dan perubahan berkaitan hormon.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu ovulasi?

Proses ovulasi merupakan sebahagian daripada kitaran haid wanita. Ia berlaku apabila telur (
ovum
) dilepaskan dari ovari.

Apabila telur dilepaskan, ia mungkin atau tidak disenyawakan oleh sperma.

Sekiranya ya, telur itu bakal bergerak ke rahim dan melekat untuk membentuk kehamilan.

Namun jika ia tidak disenyawakan, telur akan hancur, lantas
lapisan rahim digugurkan semasa haid.

Kepentingan memahami bagaimana dan bila ovulasi berlaku, dapat membantu anda mencapai atau mencegah kehamilan.

Ia juga berupaya membantu kalian mendiagnosis kondisi perubatan tertentu.

Proses ovulasi & konsepsi

Semasa ovari sedang bersedia untuk melepaskan telur, lapisan rahim (endometrium) bersiap siaga untuk menerima telur yang disenyawakan, atau embrio, dengan menebal.

Hormon badan pula membawa kepada penebalan dan perubahan endometrium.

Anda mungkin beranggapan, telur di ovari terbentuk daripada tahap pertama hingga ovulasi dalam satu-satu bulan, tetapi itu ternyata tidak benar.

Oosit setiap individu terhasil selama beberapa bulan.

Ia bakal
melalui pelbagai peringkat sehingga tersedia untuk berovulasi,
 berhenti berkembang atau tidak lagi aktif.

Terdapat juga kesalahfahaman mengatakan, setiap ovari berovulasi secara bergantian setiap bulan.

Contohnya, pada bulan ini ovari kanan berovulasi. Kemudian, pada bulan berikutnya, giliran ovari kiri pula.

Hakikatnya, ovulasi berlaku tanpa mengira mana-mana belah, asalkan ia menghasilkan ovum yang paling matang pada bulan tersebut.

Bilakah seseorang wanita akan berovulasi?

Ovulasi selalunya berlaku antara hari ke-11 dan ke-21 kitaran haid. Setiap wanita berovulasi mengikut ‘jadual menstruasi’ mereka tersendiri.

Anda mungkin pernah mendengar bahawa ovulasi berlaku pada hari ke-14 kitaran, kan? Tapi, itu hanyalah penanda aras secara purata.

Malah, wanita yang mempunyai kitaran haid selama 28 hari tidak selalunya alami ovulasi pada hari ke-14.

1 kajian mendapati, kurang daripada 10% wanita dengan
kitaran 28 hari mengalami ovulasi pada hari ke-14!

Biasanya, ketika wanita mengatakan sedang berovulasi, mereka merujuk kepada masa subur terutama 2 hingga 3 hari sebelum ovulasi.

Sekiranya kita beranggapan bahawa ovulasi berlaku di antara hari ke-11 dan hari ke-21, waktu subur tambahan ini boleh berlaku seawal hari ke-9 kitaran haid dan selewat-lewatnya pada hari ke-22.

Inilah sebab mengapa kebanyakan wanita yang ingin hamil akan cuba mengesan tanda-tanda ovulasi dan kesuburan.

Tanda-tanda ovulasi yang perlu diperhatikan

Berikut adalah 6 tanda ovulasi yang harus anda perhatikan:

Suhu badan
basal
 akan menurun sedikit, kemudian naik semula.

Tanda ovulasi seterusnya,
lendiran serviks bakal menjadi lebih jelas dan nipis
 dengan konsistensi yang lebih licin ibarat putih telur.

Serviks akan lembut dan terbuka.

Anda mungkin merasakan kekejangan ringan di bahagian bawah perut.

Nafsu seks mungkin meningkat.

Vulva atau faraj yang kelihatan bengkak juga boleh menjadi antara tanda ovulasi.

Tip-tip konsepsi

#1 Minum air!

Dalam usaha mendapatkan zuriat, amat penting untuk minum banyak air (kira-kira 8 ke 10 cawan sehari)!

Ini dapat membantu buah pinggang menyingkirkan sisa buangan dari badan dan meningkatkan cairan serviks yang berkualiti.

#2 Kafein

Kafein berlebihan dikatakan dapat mengehad perkembangan pertumbuhan bayi dengan
menyempitkan saluran darah dan mengurangkan aliran darah ke rahim.

Nasihat diberi adalah untuk membataskan pengambilan kafein di bawah 300mg sehari, bersamaan dengan 4 cawan kopi
instant
, 3 cawan kopi bancuh, atau 6 cawan teh.

#3 Senaman

Wanita yang kerap bersenam cenderung untuk tidak mengalami kesan sampingan kehamilan seperti sakit belakang, buasir, pergelangan kaki bengkak dan lain-lain.

Tubuh yang cergas dan sihat juga lebih cenderung untuk bersalin dengan lebih baik.

Namun, cari keseimbangan agar tidak bersenam secara berlebihan kerana boleh memicu masalah kesuburan seperti haid tidak teratur dan kitaran
anovulatory
 (kitaran ovulasi tidak berlaku).

#4 Suplemen

Mengambil suplemen yang dirumus khas sebelum konsepsi akan
memberi anda zat tambahan seperti, asid folik
 400mcg dan nutrien lain seperti l-arginine vitamin D dan vitamin B12, yang menyokong keperluan pemakanan wanita yang cuba hamil.

#5 Seks

Lakukan seks dengan kerap, sekurang-kurangnya 3 kali seminggu, kerana makin kerap anda mencuba, makin tinggi peluang untuk hamil!

Ingat! Kekal berbaring sekurang-kurangnya beberapa minit selepas bersama tingkatkan peluang untuk sperma ‘berenang’ mencari telur.

Ovum manusia, bagaimanapun, hanya hidup selama 24 jam. Jadi, ia mesti disenyawakan dalam tempoh 12 jam pertama selepas ovulasi agar persenyawaan berlaku!

Ini menjadi sebab mengapa anda perlu
melakukan hubungan seks sebelum proses ovulasi.


Cuti Bersalin: Adakah Cuti Paterniti Tidak Perlu?

Proses penjagaan anak selepas bersalin, terutama dalam minggu pertama kelahiran bayi bukanlah satu tempoh yang mudah. Ini lebih memberikan cabaran khususnya bagi individu wanita yang pertama kali bergelar ibu dan lebih mencabar jika proses kelahiran itu adalah melalui prosedur pembedahan C-Section yang mana ibu itu sendiri memerlukan penjagaan rapi. Ini bermakna, kehadiran pasangan, iaitu suami di sisi ketika melalui proses penjagaan awal ini adalah sangat penting. Jadi adakah ketika isteri mendapat cuti bersalin, penting untuk suami juga diberikan cuti ‘paterniti’?

Tempoh cuti bersalin ditambah

Berdasarkan laporan yang ditulis dalam Harian Metro, Timbalan Menteri Sumber Manusia, Datuk Mahfuz Omar berkata, Kementerian Sumber Manusia akan meminda Akta Kerja 1955 bagi membolehkan pekerja wanita di sektor swasta menikmati cuti bersalin daripada 60 hari kepada 90 hari.

Tambah beliau lagi, pihaknya juga sedang dalam usaha untuk meminda akta yang membolehkan golongan bapa yang bekerja di sektor swasta diberikan cuti paterniti (cuti isteri bersalin) selama 3 hari.

Draf pindaan Akta Kerja 1955 sedang dipersiapkan dan akan dikemukakan kepada Jemaah Menteri bagi tujuan memperkenalkan cuti paterniti. Draf tersebut akan dibentangkan di Parlimen selepas perbincangan dengan Majlis Penasihat Buruh Kebangsaan (NLEC), wakil kesatuan sekerja dan wakil majikan.

Ini berikutan, memetik laporan daripada The Star Online, terdapat gesaan yang dibuat oleh Pertubuhan Pertolongan Wanita (WOA) supaya cuti paterniti sekurang-kurangnya tujuh hari diperkenalkan dalam sektor swasta. Ini kerana golongan bapa di sektor swasta tidak layak mendapat cuti daripada segi perundangan untuk cuti paterniti, manakala golongan bapa dalam sektor awam, menikmati tujuh hari cuti paterniti bergaji.

Tidak perlu cuti paterniti

Namun, berdasarkan laporan daripada Berita Harian, Pengarah Eksekutif Persekutuan Majikan-majikan Malaysia (MEF), Datuk Shamsuddin Bardan berkata, cadangan kerajaan untuk memberikan cuti paterniti selama tiga hari kepada pekerja sektor swasta tidak dipersetujui kerana pemberian cuti wajib selama tiga hari kerana isteri bersalin akan memberi kesan kepada kos operasi syarikat.

Menurut dakwaan beliau, berdasarkan kajian, majikan terpaksa menanggung kos lebih RM150 juta setahun sekiranya kerajaan tetap mahu memperkenalkan langkah itu dengan meminda Akta Kerja 1955.

Tambah beliau lagi pemberian cuti selama tempoh itu untuk membina ikatan kekeluargaan utuh antara suami, isteri dan anak yang baru dilahirkan, perlu diubah dengan cara lain tanpa membabitkan sebarang kos di pihak majikan.

Kepentingan cuti paterniti buat isteri

Sebenarnya, soal cuti paterniti ini bukanlah sekadar untuk membina ikatan kekeluargaan, antara ibu, ayah dan anak yang baru dilahirkan tetapi dalam masa yang sama ia adalah sebagai untuk membantu isteri yang baru melahirkan anak untuk menjaga anak itu sendiri. Ini kerana dalam minggu pertama selepas kelahiran, isteri akan mengalami perubahan dramatik dalam tahap hormon, dan ia sudah tentu akan mempengaruhi emosi.

Menurut Pembantu Profesor Obstetrik dan Ginekologi di University College of Physicians and Surgeons di New York, Dr. Hilda Hutcherson, situasi itu adalah sesuatu yang normal dan perubahan emosi itu merupakan perkara yang tidak mendatangkan kebimbangan.

Selalunya, kebanyakan wanita tidak bersedia dengan perubahan emosi yang bakal mereka lalui selepas melahirkan anak. Sering kali kita membayangkan situasi selepas kelahiran anak adalah satu fasa yang gembira dan bahagia.

Tempoh rapuh untuk ibu

Tempoh postpartum (selepas bersalin), merupakan satu tempoh paling rapuh bagi wanita, terutama bagi yang melalui proses kelahiran melalui pembedahan. Ia bukan sekadar melibatkan kesakitan fizikal, tetapi ia turut melibatkan aspek perubahan emosi. Ketika tempoh ini, badan akan mengalami pelbagai perubahan sepanjang proses pemulihan badan.

Semasa tempoh ini, badan seorang wanita akan kerap untuk berasa sakit dan lesu. Ia akan memerlukan tempoh masa selama 4 hingga 6 minggu untuk kembali pulih dan rasa kembali bertenaga. Walau bagaimanapun, jika kaedah bersalin adalah secara pembedahan C-section, ia mungkin perlu mengambil tempoh yang lebih lama untuk pulih.

Semasa postpartum, terdapat beberapa simptom-simptom yang akan dialami oleh badan, antaranya seperti di bawah:

Bengkak

Pendarahan faraj

Kesakitan faraj

Bengkak payudara

Kekejangan

Masalah pundi kencing

Masalah pergerakan usus

Rambut menipis

Kehilangan pigmentasi kulit

Kemurungan selepas bersalin

Kekurangan tenaga

Bahaya kesan postpartum

Kebanyakan individu wanita, selepas kelahiran bayi akan melalui fasa emosi yang dipanggil “baby blues” semasa beberapa hari terawal selepas bersalin. Puncak fasa ini biasanya pada hari keempat dan akan berkurangan dalam masa kurang daripada dua minggu. Walau bagaimanapun, terdapat kemungkinan untuk seseorang wanita mengalami
blues
 lebih daripada tempoh tersebut, malah terdapat juga risiko untuk wujudnya kecenderungan untuk mencederakan diri sendiri atau bayi, ia adalah berkaitan dengan kemurungan selepas bersalin (
Postpartum depression
) atau meroyan yang boleh dikaitkan dengan kecelaruan emosi serta perasaan dan keresahan perinatal (
Perinatal Mood and Anxiety Disorde
r, PMAD).

Pentingnya sokongan suami

Sememangnya cuti selama tiga hari tidak mungkin mencukupi buat isteri, kerana ia terlalu singkat. Tetapi sekurang-kurangnya, dalam tempoh yang singkat itu dapat membantu mengurangkan tekanan dan bebanan yang dihadapi isteri pada awal-awal kelahiran anak, terutama bagi pasangan yang pertama kali mendapat cahaya mata.

Walaupun terdapat perkhidmatan bidan berbayar yang boleh didapati pada masa kini. Namun, hakikat yang perlu disedari adalah bukan semua pasangan mampu untuk mendapatkan khidmat bidan berbayar untuk menjaga isteri ketika dalam proses pantang. Malah lebih menyedihkan terdapat juga pasangan yang tidak dapat menyediakan keperluan bayi dengan lengkap.

Jadi sebenarnya, kehadiran suami selepas proses kelahiran anak, bukan sahaja untuk mengukuhkan ikatan kekeluargaan antara ibu bapa dan anak, tetapi cuti tersebut sebenarnya sebagai bantuan untuk meringankan bebanan dan tekanan yang mungkin dihadapi isteri.

Anda mungkin berminat untuk membaca artikel:

Ibu Baru: Peranan, Tekanan dan Cara Mengatasinya

Apa itu Meroyan?

Cuti Bersalin: Apa yang Perlu Anda Ketahui?


4 Langkah Yang Perlu Dilakukan Jika Berlaku Pendarahan

Apabila berlaku pendarahan atau luka, anda mungkin cemas dan tidak tahu apa yang harus dilakukan. Bertenang. Kebanyakan luka dan pendarahan ringan boleh diuruskan dengan mudah di rumah tanpa perlu memenuhkan unit kecemasan hospital.

Apa yang perlu anda lakukan jika berlaku pendarahan?

1. Hentikan pendarahan

Ini adalah langkah pertama dan paling penting, iaitu untuk menghentikan pendarahan. Caranya adalah dengan mengenakan tekanan ke atas kawasan berdarah terbabit menggunakan tisu, kapas atau kain bersih.

Tekan selama beberapa minit sehingga darah berhenti. Dalam masa yang sama, letakkan bahagian yang berdarah di atas paras jantung untuk mengurangkan tekanan darah.

2. Bersihkan luka

Basuh luka terbabit dengan air dan sabun antibakteria atau gunakan antiseptik. Jika anda menggunakan sabun, pastikan untuk membasuh sehingga sabun tersebut hilang untuk mengelakkan kerengsaan pada luka.

Langkah ini adalah penting bagi mengelakkan dari berlaku jangkitan pada luka tersebut.

3. Balut luka

Selepas darah sudah berhenti dan luka telah dibersihkan, seterusnya adalah untuk membalut luka tersebut. Jika saiznya kecil, anda boleh gunakan bandage kecil yang tersedia dengan pelekat. Untuk saiz yang lebih besar, gunakan kain pembalut yang sesuai.

4. Bila perlu ke hospital?

Dalam beberapa kes, anda perlu segera ke hospital. Antaranya ialah:

Anda merasakan ada pendarahan dalaman

Pendarahan sangat teruk

Pendarahan tidak berhenti selepas 10 minit

Pendarahan melibatkan muka

Luka melibatkan gigitan manusia atau binatang

Hello Health Group
 tidak menyediakan nasihat perubatan, diagnosis atau rawatan.


5 Perkara Asas & Penting Semua Yang Orang Perlu Tahu Tentang Vaksin HPV!

Rasanya, ramai mungkin pernah dengar namun masih belum tahu apa itu vaksin HPV. Adakah ia wajib diambil? Adakah ia khusus untuk perempuan sahaja atau lelaki juga? Jom klik dan baca artikel!

Untuk mendapatkan lebih banyak informasi tentang Kesihatan Seksual , anda boleh klik
di sini
.

Vaksin HPV untuk apa?

Salah satu virus yang paling popular
merebak melalui hubungan seksual
 ialah
papilomavirus human genital
 (HPV).

Dijangka terdapat lebih kurang 40 jenis HPV, dan sudah tentu, semua ini merebak melalui hubungan seksual.

Kebanyakan jangkitan HPV tidak menunjukkan simptom, dan lebih cenderung untuk hilang dengan sendirinya.

Walau bagaimanapun, ramai orang mengambil berat mengenai virus ini kerana virus ini berpotensi besar untuk mengakibatkan
kanser servik bagi wanita
.

Kanser servik boleh menyebabkan jumlah kematian yang ketara dalam kalangan wanita di seluruh dunia.

Akibat lain bagi
 HPV termasuk jenis kanser
 yang kurang popular bagi lelaki dan wanita – kanser penis, faraj, anus, dan lain-lain, contohnya – ketuat genitalia (dengan rawatan yang cukup) dan bahkan ketuat yang terletak pada bahagian atas saluran pernafasan.

Sekali anda menghidapi jangkitan HPV, anda tidak boleh sembuh daripada virus ini lagi.

Walau bagaimanapun, terdapat rawatan yang ada untuk keadaan yang disebabkan oleh jangkitan HPV.

Kenapa pula vaksin ini sangat penting?

Dijangkakan di Amerika Syarikat sahaja, lebih kurang 12,000 wanita telah
didiagnosis dengan kanser serviks
, dan lebih kurang 4,000 wanita telah meninggal dunia akibat penyakit ini setiap tahun.

Vaksinasi ini adalah jenis tidak teraktif, dan mempunyai manfaat dalam melindungi pengguna daripada
empat jenis HPV yang utama
.

Lebih kurang 70% kanser servik disebabkan oleh dua jenis ini, manakala 90% ketuat genitalia terjadi akibat daripada dua jenis yang lain.

Apa itu vaksin HPV turut menawarkan pelindungan yang dipercayai sempurna.

Walau bagaimanapun, oleh sebab vaksinasi ini tidak boleh melindungi anda daripada semua jenis HPV,
saringan kanser servik masih lagi
 diperlukan.

Siapa yang perlu ambil vaksin ini?

Apa itu vaksin HPV disarankan kepada kanak-kanak perempuan berumur 11 dan 12 tahun.

Kanak-kanak perempuan pada umur 9 tahun
juga boleh diberi vaksin ini
.

Kanak-kanak lelaki yang berumur 9 hingga 26 juga boleh mendapatkan vaksin HPV4 dalam tiga dos.

Vaksin HPV4 biasa digunakan bagi mencegah kanak-kanak perempuan
daripada ketuat genitalia
.

Adakah mereka yang aktif seks akan dapat manfaat?

Perempuan disarankan agar mendapatkan vaksin ini sebelum mereka mula
 aktif dalam hubungan seksual
 dan telah terdedah kepada jangkitan seksual ini.

Adakah
 perempuan yang aktif dalam
 hubungan seksual akan mendapat manfaat daripada vaksin ini?

 Ya, sudah tertentu, tetapi mereka akan dapat kurang manfaat kerana perempuan yang aktif dalam hubungan seksual mungkin telah terdedah kepada beberapa jenis HPV yang mana merupakan tujuan vaksinasi ini.

Walau bagaimanapun, jumlah wanita muda yang
aktif dalam hubungan seksual
, yang mana telah menerima vaksin ini, yang telah dijangkiti dengan semua jenis kondisi ini adalah rendah.

Ini menunjukkan bahawa vaksin ini masih boleh melindungi kebanyakan wanita.

Bolehkah wanita hamil ambil vaksin HPV?

Wanita hamil tidak boleh ambil
 apa itu vaksin HPV walaupun terdapat beberapa kajian yang menunjukkan bayi tidak akan berhadapan dengan apa-apa risiko sekalipun.

 Walau bagaimanapun, sehingga kehamilan ini selesai, mereka tidak seharusnya mengambil sebarang dos vaksin ini.


Ibu Baru Hamil 1 Bulan? Jangan Ambil 9 Makanan Ini, Ya!

Bagi seorang wanita mengandung, pemakanan adalah antara aspek penting yang perlu diberikan perhatian. Jom ketahui makanan yang dilarang untuk ibu hamil 1 bulan.

Untuk mendapatkan lebih banyak info tentang Kehamilan, sila dapatkannya
di sini.

Makanan yang dilarang untuk ibu hamil 1 bulan

Apabila bergelar wanita mengandung, pastinya anda sudah biasa mendengar tentang pantang larang dalam
 aspek pemakanan
.

Tapi mengapa?

Umumnya, terdapat beberapa makanan yang dilarang untuk ibu hamil 1 bulan kerana ia mungkin berisiko untuk  membuat anda sakit atau
 membahayakan bayi dalam kandungan.

Jadi adalah penting untuk anda mengetahui fakta tentang makanan yang perlu dihindari sepanjang tempoh kehamilan ini.

Sudah tentu makanan terbaik untuk dimakan oleh wanita mengandung adalah makanan yang baru dimasak atau baru disediakan.

Jom ketahui apakah makanan yang harus anda hindari sepanjang kehamilan ini.

9 jenis makanan yang dilarang untuk ibu hamil 1 bulan

Terdapat beberapa makanan yang harus dielakkan wanita mengandung
 semasa peringkat awal kehamilan
.

Berikut adalah antara 9 jenis daripadanya:

1.
Susu tidak dipasteur

Jika anda mahu minum susu, sebaiknya pilihlah susu yang dipastur atau UHT (
ultra-heat treated
).

Susu mentah mungkin mengandungi Campylobacter, E. coli, Listeria, atau Salmonella, yang menyebabkan
 keracunan makanan
.

Disebabkan anda sedang berbadan dua, ia meningkatkan kecenderungan untuk jatuh sakit kerana kehamilan akan menjejaskan sistem ketahanan badan.

2. Makanan dibungkus dan diproses

Makanan yang dibungkus dan diproses seperti jus, makanan sedia untuk dipanaskan dengan gelombang mikro, kek, biskut atau susu pekat adalah antara contoh yang perlu dielakkan.

Ini kerana ia mengandungi bahan pengawet dan tidak mempunyai kalori.

Beberapa makanan dibungkus juga boleh mengandungi bakteria yang boleh menyebabkan
 keracunan makanan
.

Sebagai gantinya, ambillah makanan yang dimasak sendiri terutamanya yang dibuat menggunakan bahan semula jadi atau organik.

3. Makanan laut

Makanan laut mengandungi kadar merkuri tinggi, yang boleh menyebabkan kerosakan otak janin dan kelewatan dalam perkembangannya.

Walaupun ikan mengandungi protein dan asid lemak omega-3 penting yang disyorkan semasa kehamilan, tapi anda harus memilih ikan dengan kadar merkuri yang rendah.

Elakkan ikan todak dan kerang mentah serta hadkan pengambilan tuna, salmon, ikan tenggiri, sardin dan ikan trout.

Jangan makan makanan laut mentah seperti tiram mentah, sashimi dan sushi kerana mempunyai risiko pencemaran listeria yang lebih tinggi.

Pencemaran listeria adalah pencemaran bakteria
Lesteria monocytogenes
pada makanan.

Jika jangkitan berlaku pada wanita mengandung, ia boleh mengakibatkan masalah seperti:

Kecacatan kelahiran

Keguguran

Kematian bayi

Kelahiran pramatang

Jangkitan lain yang mengancam nyawa bayi baru lahir

Makanan yang dilarang untuk ibu hamil 1 bulan #4. Betik

Antara makanan yang dilarang untuk ibu hamil 1 bulan adalah betik yang tidak masak dan separuh masak.

Ini kerana ia mengandungi getah yang boleh mencetuskan
 kontraksi pada rahim
 dan menyebabkan kelahiran pramatang atau keguguran.

Sebaliknya, betik yang masak sepenuhnya baik untuk diambil kerana mengandungi nutrien dan boleh makan dalam jumlah sederhana.

5.
Makanan mentah atau separuh masak

Telur atau daging yang mentah atau separuh masak berisiko untuk dicemari bakteria seperti Salmonella dan Listeria yang berbahaya untuk
 perkembangan anak dalam kandungan
.

Jika anda memakan daging babi, elakkan daripada daging yang kurang dimasak. Ini kerana ia mengandungi sista cacing gelang yang boleh menyebabkan masalah serius pada kesihatan bayi.

6. Kafein

Kafein harus dihadkan pengambilannya pada awal kehamilan kerana jika diambil secara berlebihan boleh menyebabkan tidak cukup tidur, mudah marah dan gugup.

Tahap kafein yang tinggi dapat meningkatkan risiko keguguran,
 berat badan lahir rendah
 dan mengalami
proses kelahiran
 yang sukar.

Kafein secara semula jadi terdapat dalam banyak makanan, seperti kopi, teh dan coklat. Bahan itu juga ditambahkan pada beberapa minuman ringan dan minuman tenaga.

Minuman tenaga tidak digalakkan diambil kerana mungkin mengandungi kafein yang tinggi dan bahan-bahan lain yang tidak digalakkan untuk wanita mengandung.

7. Minuman beralkohol

Alkohol adalah pilihan minuman yang sangat tidak sihat bagi janin yang sedang berkembang kerana boleh menyebabkan
kecacatan kelahiran
 kronik.

Tidak ada tahap alkohol yang selamat untuk diminum semasa kehamilan anda.

Sama ada anda sedang
 merancang kehamilan
, sudah hamil atau menyusukan badan, elakkan pengambilan minuman beralkohol adalah pilihan paling selamat.

9. Makanan bergula

Seorang wanita hamil memerlukan 300 kalori tambahan setiap hari untuk menyokong pertumbuhan bayi.

Walau bagaimanapun, pengambilan terlalu banyak makanan bergula boleh menyebabkan kenaikan berat badan dan
 diabetes kehamilan
.

Tip penjagaan wanita mengandung

Anda sudah mengetahui antara 9 jenis makanan dilarang untuk ibu hamil 1 bulan.

Walaupun begitu, mungkin bagi sesetengah wanita menganggap ia sesuatu yang leceh dan sukar dilakukan.

Umumnya, pada bulan pertama kehamilan, beberapa perubahan berlaku di dalam badan anda. Perubahan hormon boleh menyebabkan emosi terjejas, keletihan dan mabuk pagi.

Mengamalkan pemakanan yang sihat, makan secara kerap dalam jumlah kecil, menjaga kesihatan diri dan
 melakukan senaman ringan
 bagi mengelakkan tekanan boleh membantu mengekalkan tahap kesihatan anda dan bayi.


Nak Hilangkan Parut Jerawat? Pastikan Serum Anda Ada Bahan Ini, Barulah Licin Muka!

Menangani jerawat atau akne tidak sukar, tetapi untuk menghilangkan bekas jerawat mungkin menguji kesabaran anda. Namun ada serum yang dapat membantu. Jom ketahui apakah bahan yang perlu ada dalam serum untuk hilangkan parut jerawat.

Untuk mendapatkan lebih banyak info tentang Kesihatan Kulit, sila dapatkannya
di sini.

Bagaimana parut jerawat terjadi?

Sebelum mengetahui apakah serum untuk hilangkan parut jerawat, ayuh kita fahami terlebih dahulu mengenai punca permasalahan ini.

Apabila
liang pori tersumbat
 dengan kotoran, sel kulit mati atau kotoran, jerawat akan terbentuk. Ia akan membengkak dan menyebabkan dinding folikel kulit pecah, sekali gus mewujudkan luka dalam dan cetek yang kekal pada kulit.

Parut ini biasanya merupakan hasil sampingan daripada lesi yang meradang, menembusi tisu kulit bawah dan meninggalkan kesan.

Parut bekas jerawat
 ini biasanya akan meningkat dari masa ke masa, kerana kecenderungan kulit untuk kehilangan kolagen apabila semakin tua. Kolagen amat memainkan peranan penting dalam proses penyembuhan kulit.

Kesan kekurangan kolagen akan menyebabkan pembentukan parut jerawat pada wajah.

Bahan perlu ada dalam serum untuk hilangkan parut jerawat

Berikut antara kandungan bahan-bahan yang perlu ada dalam serum bagi membantu memudarkan parut bekas jerawat pada kulit muka anda.

Vitamin C

Antioksidan yang kuat – vitamin C, dapat membantu meneutralkan radikal bebas dan mengurangkan kemerahan, bengkak dan memperbaiki penampilan lesi jerawat yang ketara.

Sifat penyembuhannya mempercepatkan pengeluaran kolagen dan membantu dalam membina semula struktur kulit. Ia juga berkesan dalam merawat dan mengurangkan hiperpigmentasi dan
bintik hitam
 serta kerosakan kulit yang disebabkan cahaya matahari.

Serum untuk hilangkan parut jerawat #Asid salisilik

Asid salisilik adalah BHA – asid hidroksi beta biasa dalam penjagaan kulit yang digunakan untuk merawat jerawat sejak bertahun-tahun, dalam bentuk berbeza seperti rawatan tompokan kulit, pengelupasan dan
pencuci muka.

Bahan ini berfungsi dengan berkesan untuk semua jenis parut jerawat kerana ia membersihkan pori-pori dan mengurangkan bengkak serta kemerahan.

Ia mengelupaskan kulit dengan lembut untuk membuang sel kulit mati, kotoran dan serpihan lain yang cenderung terkumpul dan menyumbat pori.

Namun, sekiranya anda
mempunyai kulit sensitif,
 sebaiknya lakukan ujian tampalan untuk mengelakkan daripada mengalami kekeringan atau kerengsaan.

AHA

Alpha Hydroxy Acids
 adalah ramuan ajaib untuk merawat jerawat serta parut jerawat.

Ia berfungsi pada semua jenis parut untuk mengeluarkan kotoran, toksin dan sel kulit mati yang boleh menyumbat liang pori. Ia juga memberikan pengelupasan ringan pada lapisan luar untuk menghilangkan kekasaran, ketidaksamaan dan perubahan warna kulit.

Asid laktik, bahan perlu ada dalam serum untuk hilangkan parut jerawat

Asid ringan dan lembut untuk kulit ini biasanya terdapat dalam pelembap dan losen. Ia akan menyingkirkan sel kulit mati secara perlahan-lahan dan memperbaiki tekstur serta
kehalusan kulit
.

Ia juga berkesan kepada semua parut jerawat dan boleh didapati dalam produk pengelupasan, serum dan salap.

Retinoid

Retinoid topikal membantu menghilangkan parut jerawat dengan menyekat keradangan, mengurangkan lesi akne dan mempercepatkan pertumbuhan semula sel.

Ia juga efektif dalam mengurus dan mencerahkan parut hiperpigmentasi selepas keradangan bagi mereka yang mempunyai
warna kulit lebih gelap
.

Pastikan anda menggunakan
pelindung matahari
 semasa rawatan retinoid kerana sensitiviti terhadap sinar UV boleh meningkat.

Rosehip

Selain memainkan peranan penting dalam antipenuaan, ia mengurangkan kemerahan, keradangan dan bekas jerawat kerana kandungan asid linoleik yang tinggi dan bentuk bioaktif vitamin A – asid retinoik – membantu dalam meningkatkan pengeluaran kolagen dan elastin.

Ini membantu mempercepatkan pertumbuhan semula sel, sekali gus meminimumkan penampilan parut termasuklah yang disebabkan oleh hiperpigmentasi.

Niacinamide

Satu bentuk vitamin B3, ia membantu dalam peneutralan radikal bebas dan menjaga kesihatan kulit.

Ciri antiradangnya
mengurangkan kerosakan kulit
, membaiki lapisan luar pelindung kulit serta membantu menguruskan hiperpigmentasi jika digunakan secara topikal.

Serum untuk hilangkan parut jerawat #Asid azelaic

Ia mempunyai ciri antimikrob dan antiradang – menjadikan ia ubat yang berkesan untuk akne dan parut aktif.

Ia menggalakkan pusingan ganti sel supaya kulit sembuh lebih cepat dan parut dapat dikurangkan. Ia juga mengurangkan kerengsaan serta keradangan dan merawat kemerahan untuk memudarkan parut.

Ada kalanya keradangan juga boleh menyebabkan hiperpigmentasi, jadi asid ini dapat membantu menghentikan populasi sel kulit yang berubah warna.

Baca juga:

Selain guna serum untuk hilangkan parut jerawat, ini tip lain boleh anda cuba

Antara perkara yang perlu dilakukan dan dielakkan:

Memakai pelindung matahari

Ia dapat mengurangkan risiko kerosakan kulit kesan sinaran UV dan menghalang bintik hitam gelap dan perubahan warna kulit.

Jangan memicit jerawat

Memicit jerawat meningkatkan risiko jangkitan dan parut. Selain itu, ia juga mencetuskan keradangan dan menyebabkan jerawat bertahan lebih lama dan jelas keliha
tan di waja
h.

Gunakan produk lembut pada kulit

Sentiasa gunakan produk lembut untuk kulit dan melakukan pergerakan perlahan semasa pengelupasan

Hidratkan kulit luar dalam

Pengambilan air mencukupi
 dapat melembapkan kulit secara dalaman untuk mengelakkan pengeluaran minyak berlebihan yang boleh menyumbat pori dan mengakibatkan jerawat.

Bersabar

Untuk menghilangkan bekas jerawat ini biasanya memakan masa, jadi anda perlu bersabar dan membiarkan ia sembuh secara beransur-ansur.


Warga Emas Yang Suka Minum Kopi, Minuman Ini Boleh Kurangkan Risiko Nyanyuk & Parkinson

Minuman kopi sering menjadi antara salah satu minuman wajib ketika bersarapan pagi. Namun, tahukah anda bahawa minum kopi sebenarnya boleh memberikan manfaat kepada otak manusia.

Ada kajian menunjukkan bahawa meminum kopi boleh melambatkan perkembangan penyakit berkaitan otak seperti demensia dan
kehilangan memori.

Ia juga mungkin boleh memberikan banyak manfaat kepada warga emas yang merupakan kumpulan paling berisiko untuk mendapat gangguan berkaitan otak. Ikuti kupasan lanjut di bawah ini.

Baca lebih lanjut tentang Sihat Pada Usia Emas
di sini.

Kandungan dalam minuman kopi yang mungkin anda tidak tahu!

Kopi mengandungi sebatian bioaktif yang membuatkannya mempunyai banyak manfaat kepada kesihatan manusia.

Kebanyakan daripada sebatian ini
adalah antioksidan
, yang membantu melawan kerosakan yang disebabkan oleh radikal bebas dalam sel tubuh.

Antara bahan aktif yang terdapat dalam minuman kopi ialah:

Kafein: ia adalah bahan aktif utama dalam kopi.
Kafein merangsang sistem saraf pusat. Ia adalah bahan psikoaktif yang paling banyak digunakan di seluruh dunia

Asid klorogenik (CGA): Antioksidan polifenol ini dapat memberikan manfaat kepada beberapa jalur biologi, seperti metabolisme gula darah dan tekanan darah tinggi, yang keduanya berkaitan dengan risiko penurunan mental yang berkaitan dengan usia

Cafestol dan kahweol: Terdapat dalam minyak semula jadi kopi, sebilangan besar sebatian ini terdapat dalam kopi yang tidak ditapis. Ia mungkin bermanfaat untuk hati dan melindungi diri daripada kanser, tetapi pengambilan yang tinggi dapat meningkatkan
kolesterol LDL

Namun, jumlah bahan ini dalam secawan kopi yang anda nikmati adalah berbeza. Perbezaannya juga bergantung kepada bagaimana kopi tersebut dihasilkan, jenis kopi yang anda minum, dan jumlah kopi yang anda ambil.

Kopi dan peningkatan memori

Minum kopi dan kafein juga boleh mempengaruhi ingatan anda, tetapi kajian mengenai perkara ini mempunyai hasil yang pelbagai.

Beberapa kajian mendapati bahawa kafein dapat meningkatkan ingatan jangka pendek.
 Kajian lain pula melaporkan tidak ada sebarang kesan pada memori, bahkan mendapati bahawa kafein boleh merosakkan prestasi tugas memori.

Para penyelidik masih membahaskan kesan kafein pada ingatan jangka panjang.

Namun, satu kajian kecil mendapati bahawa kafein dapat meningkatkan ingatan jangka panjang ketika diberikan setelah tamat waktu belajar.

Ketika responden mengambil tablet kafein setelah mempelajari satu set gambar, kemampuan mereka untuk mengenali gambar ini dalam tempoh 24 jam seterusnya menjadi semakin kuat.

Kafein juga menjadikan ingatan ini lebih sukar untuk dilupakan, berbanding dengan responden dalam kumpulan plasebo.

Minum kopi kurangkan risiko penyakit demensia dan Alzheimer

Penyakit Alzheimer
 adalah penyebab demensia yang paling biasa di seluruh dunia.

Secara amnya ia bermula dengan perlahan tetapi semakin teruk dari masa ke masa. Alzheimer boleh menyebabkan kehilangan ingatan, serta masalah dengan pemikiran dan tingkah laku.

Pada masa ini tidak ada penawar yang diketahui. Menariknya, faktor berkaitan diet boleh mempengaruhi risiko anda menghidap penyakit Alzheimer dan bentuk
demensia
 yang lain.

Kajian pemerhatian telah mengaitkan pengambilan kopi secara biasa dan sederhana boleh mengurangkan risiko sebanyak 65% untuk mendapat penyakit Alzheimer.

Walau bagaimanapun, kesan perlindungan yang diberikan oleh kopi dan kafein ini belum disahkan oleh percubaan terkawal secara rawak.

Baca juga:

Minum kopi juga kurangkan penyakit Parkinson

Penyakit Parkinson adalah sejenis gangguan kronik pada sistem saraf pusat.
Ia dicirikan oleh kematian sel saraf di otak yang mengeluarkan dopamin dan penting untuk pergerakan otot.

Penyakit Parkinson mempengaruhi pergerakan dan sering merangkumi gegaran. Tidak ada penawar yang diketahui untuk penyakit ini, yang menjadikan pencegahan terhadapnya sangatlah penting.

Namun, ada kajian menunjukkan bahawa kopi dapat membantu mencegah penyakit ini.

Satu kajian tinjauan yang besar melaporkan bahawa
risiko penyakit Parkinson adalah 29% lebih rendah dalam kalangan mereka yang minum 3 cawan kopi setiap hari.

Namun, pengambilan 5 cawan kopi kelihatan seperti tidak memberikan lebih banyak faedah berbanding 3 cawan kopi.

Ia menunjukkan bahawa lebih banyak jumlah kopi yang diminum tidak semestinya memberikan kesan yang lebih baik.

Kafein dalam kopi merupakan bahan aktif yang bertanggungjawab memberikan kesan perlindungan ini.

Jadi, perlukah saya meminum kopi?

Jika diminum dengan kadar yang sederhana, ia boleh memberikan beberapa manfaat terhadap kesihatan anda.

Bagi tempoh jangka masa pendek, kopi boleh membantu anda untuk memperbaiki emosi, pembelajaran dan kewaspadaan.

Untuk tempoh jangka masa panjang pula, ia boleh melindungi atau mengurangkan risiko otak untuk mendapat gangguan berkaitan minda seperti Parkinson dan
Alzheimer
.

Oleh itu, minum kopi mungkin boleh memberikan manfaat yang banyak kepada warga emas seperti
datuk dan nenek
 anda untuk perkembangan otak mereka.


6 Tip Elak 'Kemalangan' Semasa Gunakan Kerusi Makan Baby, Parents Wajib Tahu!

Walaupun nampak seperti selamat, tetapi sebenarnya jika tidak mengetahui tip keselamatan semasa menggunakan kerusi makan
baby,
 ia boleh mendedahkan si manja kepada risiko kemalangan.

Teruskan membaca artikel ini bagi mengetahui apakah petua dan tip penggunaan kerusi makan bayi yang penting untuk diamalkan.

Untuk mendapatkan lebih banyak info tentang Keibubapaan, sila dapatkannya
di sini.

Kemalangan melibatkan penggunaan kerusi makan
baby

Banyak insiden berkaitan
penggunaan kerusi
makan ini yang melibatkan si kecil berusia 3 tahun dan ke bawah.

Kebanyakan kes kemalangan adalah terjatuh yang berlaku apabila anak berdiri di atas kerusi atau pun menujah meja menggunakan kakinya sehingga mengakibatkan kecederaan kepala, leher dan muka termasuklah lebam, luka mahupun
gegaran otak.

Kecederaan biasa semasa menggunakan kerusi makan bayi

Umumnya, risiko kecederaan terbesar semasa penggunaan kerusi makan ini adalah kerana terjatuh.

Sekiranya si kecil terjatuh daripada kerusi makan yang tinggi ini, mereka boleh mengalami beberapa kecederaan, seperti:

Kecederaan kepala

Gegaran otak

Kecederaan leher

Luka

Calar

Patah tulang

Kecederaan mulut

Gigi pata
h

Walau bagaimanapun, jatuh bukan satu-satunya kecederaan yang berkaitan dengan kerusi makan. Anak juga boleh mengalami kecederaan disebabkan oleh:

Tercekik barang atau makanan
 yang berada dalam jangkauan/capaian

Luka terbakar disebabkan makanan atau minuman panas yang berdekatan dengannya

Luka disebabkan o
bjek ta
jam yang boleh dicapai

Menjatuhkan kerusi tinggi dengan menolak meja menggunakan kaki mereka

Jar
i ters
epit pada selak atau penyambung kerusi makan

Kerusi makan
baby,
masa sesuai menggunakannya

Sebaik sahaja bayi
boleh duduk
 tegak tanpa sokongan, mereka sudah bersedia untuk menggunakan kerusi makan.

Umumnya, si kecil harus mempamerkan kestabilan dan kawalan yang baik semasa duduk dan hanya berlaku goyangan kecil. Keupayaan untuk mengangkat kepala juga adalah satu kemestian.

Kebanyakan pengeluar kerusi makan mencadangkan untuk menunggu sehingga bayi
berusia enam bulan
 sebelum menggunakannya.

Seperti yang kita fahami,
perkembangan setiap bayi
 adalah berbeza. Ini bermakna ibu bapa perlu memastikan si kecil benar-benar sudah bersedia untuk menggunakan kerusi makan. Elakkan daripada tergesa-gesa demi keselamatan mereka.

Tip keselamatan penggunaan kerusi makan bayi

Jatuh daripada kerusi makan sangat berbahaya. Ini kerana kebiasaannya kerusi ini akan berada di
bahagian dapur
 atau
ruang makan
 yang selalunya mempunyai lantai keras seperti jubin atau kayu.

Jika kanak-kanak jatuh kepala dahulu ke permukaan keras ini, kecederaan serius boleh berlaku.

Jadi apakah langkah keselamatan yang perlu anda lakukan?

1. Sekatan keselamatan

Kebanyakan kecederaan berkaitan dengan kerusi makan boleh dicegah dengan menggunakan sekatan
keselamatan yang betul
 setiap kali anak berada di tempat duduk.

Pastikan semua tali diikat, termasuk tali kelangkang (
crotch strap
) jika ada, dan pastikan tali itu sesuai dengan anak. Jika dia boleh menggoyangkan tali, ia bermakna tidak cukup ketat.

2. Penggunaan kerusi makan
baby #
Jangan berdiri

Kes jatuh biasanya berlaku apabila si kecil berdiri semasa berada di atas kerusi makan. Jadi, jangan biarkan anak berada dalam kedudukan selain daripada duduk di kerusi makan.

Wujudkan peraturan bahawa kerusi makan adalah untuk duduk sahaja – tidak dibenarkan berdiri, memanjat atau bermain di atas kerusi.

Baca juga:

3. Persekitaran selamat

Walaupun anda mahu bayi mengambil bahagian ketika waktu makan bersama keluarga, namun berhati-hati dengan potensi bahaya jika kedudukannya terlalu dekat.

Jauhkan alas meja, peralatan perak tajam, pinggan dan makanan/
cecair panas
daripada capaian si kecil.

Pastikan juga kerusi makan tidak terlalu dekat dengan meja, kaunter dapur atau dinding.

4. Sentiasa pantau semasa menggunakan kerusi makan
baby

Walaupun ia kelihatan selamat, jangan tinggalkan si kecil tanpa pengawasan di kerusi makan. Gunakan waktu makan untuk meluangkan masa yang menyeronokkan bersama anak.

Anak yang tidak diawasi lebih cenderung untuk cuba melarikan diri dari kerusi makan atau
tercekik makanannya
. Tercekik adalah kemalangan senyap dan agak biasa kerana si kecil masih belajar makan.

Sentiasa letakkan anak di kerusi atau mengangkat mereka keluar. Jangan biarkan si kecil cuba memanjat masuk atau keluar dari kerusi makan dengan sendiri.

5. Tempat kaki

Pastikan tempat letak kaki berada dalam kedudukan yang betul. Ini membolehkan anak mendapat sokongan dan postur duduk yang betul semasa berada di kerusi makan.

Kedudukan betul semasa makan juga dapat mengelakkan risiko tercekik, menggalakkan proses menelan makanan yang baik dan merangsang lebih banyak kemahiran.

6. Bersihkan kerusi makan
baby
 dengan kerap

Tumpahan makanan dan
air liur bayi
 menjadikan persekitaran yang sempurna untuk pertumbuhan bakteria dan kulat.

Pastikan anda membersihkan dan membasmi kuman pada kerusi makan dengan kerap untuk mengelakkan s
i kecil
jatuh sakit atau tidak sihat
.

Akhir kata

Tiada ibu bapa yang mahukan anak mereka mengalami kecederaan atau kemalangan, tetapi kita mampu mencegahnya.

Pastikan si kecil sudah bersedia sebelum meletakkan mereka di dalam kerusi makan
baby.

Memilih ketinggian kerusi makan yang sesuai dengan usia mereka bersama banyak ciri keselamatan, adalah penting untuk memastikan
anak selamat.

Paling utama, sentiasa awasi anak pada setiap masa semasa penggunaan kerusi makan ini.


GEMPAR! Kajian Kata Penggunaan Bahan Kimia Tingkat Risiko Kanser Payudara?

1 kajian telah menunjukkan bahawa beberapa jenis bahan kimia sintetik berupaya meningkatkan risiko barah payu dara, dengan merangsang hormon.

Setiap hari, kita terdedah kepada puluhan jenis bahan kimia!

Tidak kurang juga dengan udara yang kita sedut, turut terkandung bahan-bahan kimia seperti, nitrogen, oksigen, karbon dioksida dan banyak lagi.

Selain itu, aspirin atau ubat tahan sakit juga tergolong antara bahan kimia yang dihasilkan.

Organisasi merangkumi
Food and Drug Administration
 (FDA) dan
 Environmental Protection Agency
 (EPA) menguji bahan kimia dengan ketat di bawah undang-undang seperti Akta Kawalan Bahan Beracun sebelum dipasarkan secara meluas.

Akan tetapi, mungkinkah sebilangan bahan kimia ini
mengandungi kesan sampingan yang tersembunyi
 kepada kesihatan?

Ruthann Rudel, Pengarah Penyelidikan di Silent Spring Institute di Newton, MA, dan Saintis Silent Spring, Bethsaida Cardona memulakan penyelidikan mereka dengan persoalan di atas.

Mereka berusaha untuk mengenal pasti pemicu barah payu dara (yang dapat dicegah) dan menyiasat jenis bahan kimia yang berisiko menyumbang kepada peningkatan risiko penyakit ini.

Sebahagian daripada proses kajian mereka, Rudel dan Cardona telah meneliti 2 ribu bahan kimia yang disenaraikan dalam
EPA’s Toxicity Forecaster
, program yang menyaring bahan kimia atas potensi mudarat pada kesihatan.

Kajian mereka diterbitkan di dalam jurnal berjudul,
Environmental Health Perspectives.

Jadi, apakah penemuan utama mereka?

Dalam tinjauan mereka, para penyelidik telah mengenal pasti 296 bahan kimia yang menyebabkan peningkatan paras estradiol, sebentuk estrogen dan
merupakan hormon seks wanita utama
, tahap progesteron, atau kedua-dua  estradiol dan progesteron dalam kultur sel adrenal.

Daripada bahan kimia ini, 71 memicu peningkatan kedua-dua hormon. Mereka merangkumi bahan tahan api kimia, pewarna, racun kulat, dan racun perosak.

Sebilangan bahan kimia yang terlibat termasuk:

Phosmet:
Ini adalah racun serangga
organophosphate
 yang digunakan untuk melindungi pokok epal.

Oxyfluorfen:
 Sejenis racun herba dengan penggunaan yang meluas dalam sektor pertanian, khususnya untuk kawalan rumpai.

1,2-Diphenylhydrazine:
 Ini adalah bahan kimia yang digunakan pengilang dalam penghasilan pewarna, farmaseutikal, dan hidrogen peroksida.

Malathion:
 Sejenis racun serangga dalam keluarga kimia yang dikenali sebagai
organophosphates
. Ia selalu digunakan di dalam kawalan nyamuk.

Hasil kajian menunjukkan, sesetengah bahan kimia sintetik ini berupaya meningkatkan risiko barah payu dara dengan cara merangsang 2 hormon yang berkaitan dengan
kanser payudara, iaitu estrogen dan progesteron.

Kajian terdahulu terhadap bahan kimia
endocrine-disrupting
 hanya tertumpu pada kemampuan untuk mengikat reseptor estrogen secara langsung dan mengaktifkannya.

Oleh sebab itu, kajian ini telah memperkenalkan dimensi baharu untuk penyelidikan barah payu dara.

Memandangkan kebanyakan bahan kimia persekitaran tidak akan menjadi pengaktif yang kuat seperti estradiol endogen, aktiviti yang lebih lemah mengehadkan kebimbangan dalam beberapa penilaian, kata Rudel.

Tetapi, disebabkan bahan kimia yang dikenal pasti telah meningkatkan sintesis estradiol, yang sangat kuat, kesan bahan kimia ini terhadap barah payudara mungkin lebih kuat daripada yang disangkakan.

Kajian terdahulu menunjukkan, mengekang atau mengurangkan estradiol ternyata berkesan dalam usaha mencegah atau merawat barah payu dara.

Begitu juga dalam 1 percubaan secara rawak, menggunakan campuran estrogen yang ditambah progestin.

Sebentuk
sintetik progesteron yang dihasilkan oleh tubuh
 secara semula jadi dalam terapi penggantian hormon terbukti meningkatkan risiko barah payu dara.

Pun begitu, saintis masih berusaha untuk menentukan bagaimana bahan-bahan kimia ini boleh mencapai peningkatan estradiol sebegitu.

Salah satu hipotesis mereka, bahan kimia ini boleh bertindak sebagai
aromatase activators,
 dan menyebabkan sel menghasilkan lebih banyak hormon tersebut.

Kajian turut menyatakan, pendedahan secara berkala dari pelbagai sumber berbanding pendedahan secara sekali atau jarang, lebih cenderung memicu kesannya.

Bagaimana estrogen dan progesteron memicu kanser?

Menurut
American Cancer Society,
2 daripada 3 kes barah payudara adalah HR-
positive.

HR-
positive
 bermaksud, sel barah mungkin menerima isyarat kimia daripada hormon seks, yang berupaya memicu pertumbuhannya.

Majoriti kes barah payu dara HR-
positive
 adalah
 estrogen receptor-positive.

Estrogen boleh mengakibatkan kanser dalam 2 cara. Ia dapat merangsang tisu payudara untuk mendorong sel membelah dan
duplicate
, membolehkan risiko mutasi untuk berlaku!

Metabolit estrogen juga memiliki potensi karsinogenik dengan
menyebabkan kerosakan DNA
 dan menyumbang kepada pembentukan barah payu dara.

Begitu juga dengan kanser payudara
progesterone receptor-positive
 yang sensitif terhadap hormon progesteron.

Sel, dalam kes ini, memiliki reseptor yang membolehkan mereka menggunakan hormon ini untuk berkembang.

Namun, terapi hormon boleh mencegah tumor daripada menggunakan estrogen atau progesteron, lantas memperlambat atau menghentikan pertumbuhan ketumbuhan.

Tambahan itu, ia mampu menurunkan paras hormon tersebut di dalam tubuh.

Ringkasan

Kajian ini telah mengetengahkan poin yang menarik dalam usaha mengenal pasti risiko kanser payudara dengan mengkaji bahan kimia yang
meningkatkan hormon estrogen atau progesteron.

Pun begitu, tanpa melibatkan kajian in vivo, adalah terlalu awal untuk mengesahkan kaitan hubungan antaranya.

Pendekatan
multi-pronged
 diperlukan untuk memperolehi pemahaman sepenuhnya tentang peranan bahan kimia dalam memicu risiko barah payu dara.

Untuk menilai kesan bahan kimia terhadap manusia adalah mencabar, dan kebanyakannya belum menjalani kajian yang mencukupi.

Oleh itu, kajian baharu ini dapat mendorong penyelidikan masa hadapan untuk memeriksa kesan yang mungkin ada pada bahan kimia pada
kelenjar mammary, seperti tumor.


Ramai Tanya Mengapa Belum Hamil? Perhatikan 8 Tanda Anda Kurang Subur Ini

Macam mana untuk kenal pasti tanda wanita tidak subur ya? tidak dinafikan masalah ketidaksuburan adalah sesuatu yang menyedihkan bagi pasangan suami isteri.

Lebih menyedihkan apabila kebanyakan kes yang berlaku di mana pasangan tidak sedar mereka mengalami masalah ketidaksuburan ini.

Teruskan membaca perkongsian artikel ini untuk mengetahui tentangnya.

Untuk mendapatkan lebih banyak info tentang Kehamilan, sila dapatkannya
di sini.

8 Tanda wanita tidak subur

#1. Perubahan kitaran haid

Kebanyakan masalah kesihatan seperti
haid datang lambat
 atau haid lebih banyak berbanding biasa boleh menjadi petunjuk kepada ketidaksuburan seseorang wanita.

Situasi lain yang berkaitan dengan kitaran haid adalah seseorang wanita itu didatangi haid setiap bulan, tetapi tidak mengalami ovulasi. Ini berlaku disebabkan ketidakseimbangan hormon. Kira-kira 30 hingga 40 peratus wanita mempunyai tanda-tanda
ovulasi tidak teratur.

Masalah ini boleh menghalang wanita untuk hamil. Namun, berita baiknya adalah terdapat rawatan untuk masalah ovulasi ini.

#2. Anda tidak didatangi haid langsung

Satu lagi tanda jelas yang menunjukkan anda mengalami masalah ketidaksuburan adalah anda tidak didatangi haid langsung atau
kitaran haid
 anda tiba-tiba terhenti.

Dalam situasi ini, anda perlu berjumpa dengan pakar secepat mungkin.

#3. Sakit ketika datang haid

Ramai wanita yang mengalami masalah haid yang amat menyakitkan. Ini juga merupakan salah satu
punca wanita tidak subur
.

Jika anda mengalami masalah seperti sakit melampau semasa tempoh haid ataupun sakit semasa melakukan hubungan seks, maka anda perlu berjumpa doktor untuk mengetahui masalah dan menjalani rawatan yang bersesuaian.

Ini merupakan
simptom endometriosis
atau masalah kesihatan serius yang lain.

#4. Mengalami masalah jerawat yang teruk

Keadaan ini menunjukkan bahawa
paras hormon
 anda bermasalah. Selain itu, ia juga mungkin disebabkan oleh kekurangan ovulasi yang berlaku kepada wanita yang mengalami lebihan androgen.

Oleh itu, pemeriksaan perubatan adalah amat penting ketika ini.

#5. Rambut hitam tumbuh pada tempat baru di badan antara tanda wanita tidak subur

Wanita yang tumbuh rambut di tempat yang tidak sepatutnya pada tubuh mereka boleh menghadapi
 kesukaran untuk hamil.
Pertumbuhan rambut ini adalah petanda anda mengalami sindrom ovari. Pun begitu, usah risau kerana terdapat perubatan yang bersesuaian untuk masalah ini.

#6. Masalah kehilangan rambut atau rambut semakin menipis

Masalah kehilangan rambut berkait rapat dengan masalah hormon dan juga ketidaksuburan. Jadi, jika anda mempunyai masalah dengan rambut, anda perlu melakukan pemeriksaan dengan doktor.

#7. Nafsu seks menurun secara mendadak

Nafsu seks yang semakin menurun
 juga mungkin menjadi tanda-tanda ketidaksuburan.

Selain stres atau kemurungan, endometriosis juga boleh menjurus kepada menurunnya keinginan untuk melakukan seks atau membuatkan seks menjadi amat menyakitkan.

Tanda wanita tidak subur #8. Berat badan naik tanpa sebab jelas

Jika tiba-tiba naik berat badan tanpa sebab, walaupun mengambil diet yang seimbang, anda perlu berwaspada.

Lebihan androgen menjadikan tubuh sukar untuk menghasilkan insulin lantas menyebabkan seseorang individu itu mudah
 naik berat badan.

Jika terdapat sebarang pertanyaan mengenai keadaan diri, berundinglah dengan doktor bagi mendapatkan lebih kepastian.


Selain Ketuk Ketampi, Ada 7 Senaman Lain Dapat Bantu Cepatkan Proses Bersalin

Boleh ke untuk ibu hamil melakukan senaman ketuk ketampi cepat bersalin, adakah ia selamat untuk diamalkan? Adakah terdapat senaman lain yang boleh dicuba?

Segala persoalan anda akan terjawab dalam artikel ini.

Untuk mendapatkan lebih banyak info tentang Kehamilan, sila dapatkannya
di sini.

Ketuk ketampi cepat bersalin

Dalam pelbagai jenis senaman fizikal berkesan semasa
 mengandung
, ketuk ketampi atau
squats
 amat disyorkan untuk mendorong kelahiran atau mempercepatkan proses bersalin.

Walaupun secara umumnya, kehamilan adalah fenomena semula jadi yang mana secara tidak langsung mempengaruhi tindak balas badan wanita, tetapi anda boleh membantu mempermudahkannya.

Sepanjang kehamilan
 berlangsung,
peningkatan berat badan
 akan mengalihkan pusat graviti dan menimbulkan kesukaran untuk wanita mengandung mengimbangi dan melakukan tugas yang mudah.

Rasa sakit, ketidakselesaan dan kesukaran tidur boleh memburukkan keadaan dan apabila semakin menghampiri
tempoh bersalin
, rasa kebimbangan yang berlebihan boleh menyukarkan proses kelahiran itu. Lebih merisaukan apabila anda hampir melepasi tarikh jangkaan bersalin.

Jadi salah satu cara yang boleh membantu adalah dengan melakukan ketuk ketampi cepat bersalin.

Individu yang harus elakkan teknik cepat bersalin

Melakukan senaman
 secara amnya adalah selamat untuk kebanyakan
wanita hamil
. Walau bagaimanapun, terdapat beberapa keadaan di mana senaman mungkin bukan pilihan selamat untuk mempercepatkan kelahiran.

Jika anda tergolong dalam individu yang disenaraikan di bawah, sebaiknya berbincanglah dengan doktor sebelum melakukan sebarang senaman:

Perlu berehat di atas katil (
bed rest
)

Preeklampsia

Cecair amniotik atau air ketuban yang tinggi atau rendah

Plasenta previa
 atau sebarang keadaan lain melibatkan plasenta

Sejarah
kelahiran pramatang

Hipertensi kehamilan

Serviks pendek

Baca juga:

Manfaat ketuk ketampi cepat bersalin

Berikut adalah beberapa kelebihan
squats
:

American Pregnancy Association
 mengesyorkan untuk melakukan
squats
 apabila sedang berada dalam
fasa bersalin
.
Ini kerana dipercayai ia dapat mempercepatkan bukaan serviks sebanyak 10%.

 Dengan melakukan senaman ini, ia mewujudkan lebih banyak ruang untuk bayi bergerak ke dalam saluran kelahiran.

Squats

semasa trimester ketiga
membantu menguatkan otot kaki dan perut. Kedua-dua bahagian ini memainkan peranan penting semasa bersalin dan untuk dorongan terakhir ketika proses kelahiran.

 Menurut kajian,
squats
 dengan gaya primitif, boleh mengurangkan tempoh bersalin selama 11 minit. Itu adalah masa yang lama apabila anda sedang berada dalam fasa bersalin aktif!

 Senaman ketuk ketampi semasa mengandung turut dapat mengurangkan tekanan pada lantai pelvis serta risiko anda untuk
mengalami sembelit.

Bagaimana untuk melakukan ketuk ketampi cepat bersalin?

Squats
 adalah antara senaman mudah yang boleh dicuba
semasa berbadan dua
. Tetapi apa yang penting anda harus memahami apa itu ketuk ketampi dan cara melakukannya.

Kaedah yang salah boleh menyebabkan kecederaan dan kemalangan – kedua-dua ini adalah perkara paling perlu dielakkan, terutamanya pada fasa terakhir kehamilan.

Berdiri dengan kaki dibuka separas bahu.

 Kemudian turunkan seluruh badan sehingga pinggul anda hanya beberapa inci daripada lantai.

Amat penting untuk ibu menjaga keseimbangan diri pada tempoh ini. Anda boleh mendapatkan sokongan keseimbangan daripada
kettlebell
atau dapatkan bantuan suami tersayang!

Pastikan tumit anda rata di atas lantai semasa
squatting
.

 Sekarang berdiri semula ke kedudukan asal.

Ulang seberapa banyak yang anda rasa selesa untuk lakukan. Tetapi ingat, jangan memaksa diri melebihi kemampuan! Pastikan ada individu yang mengawasi supaya mereka boleh membantu jika anda memerlukannya.

Senaman percepatkan proses kelahiran bayi

Selain
squat
, berikut antara senaman lain yang boleh bakal ibu amalkan:

Berjalan

Merupakan satu bentuk senaman berimpak rendah yang mudah dilakukan dan boleh menyebabkan pengecutan rahim. Berjalan juga boleh memindahkan bayi ke
bahagian bawah rahim
, dengan itu melebarkan serviks dan mendorong kelahiran.

Lunges

Ia menjadikan kawasan pinggul dan kaki atas anda lebih kuat. Senaman ini memberikan bayi dalam kandungan lebih banyak ruang untuk bergerak ke bahagian bawah, sekali gus mendorong kelahiran.

Memanjat tangga

Aktiviti ini dapat membantu membuka pelvis,
pelebaran serviks
, menurunkan bayi ke saluran kelahiran serta mendorong kelahiran secara semula jadi.

Butterflies

Senaman regangan mudah jika anda kerap bersenam. Ia meregangkan punggung, pelvis dan paha – meningkatkan aliran darah ke kawasan ini, menjadikannya lebih fleksibel dan seterusnya meringankan proses bersalin.

Selain ketuk ketampi cepat bersalin, senaman Kegel juga baik untuk dilakukan

Memainkan peranan penting pada otot lantai pelvis – otot paling penting semasa melahirkan anak. Jika anda melakukan Kegel selama 10 minit dua atau tiga kali sehari, otot menjadi lebih kuat, sekali gus memudahkan kelahiran anak.

Pelvic Tilt

Anda boleh melakukannya 2x sehari bagi menyediakan otot pelvis untuk bersalin dan memudahkan proses kelahiran.

Leaning

Bersandar (ke arah dinding atau bola senaman) adalah satu lagi regangan hebat untuk otot belakang dan pelvis anda, yang akan
membantu semasa bersalin.

Kesimpulannya

Perkara paling penting harus anda ingat semasa melakukan mana-mana senaman di atas termasuklah ketuk ketampi cepat bersalin adalah untuk tidak terlalu memaksa diri.

Sentiasa berhati-hati, elakkan pergerakan terlalu cepat atau tersentak, hindari kemalangan dan sentiasa pastikan ada individu untuk membantu jika anda memerlukan.

Pastikan anda memahami cara yang betul untuk melakukan senaman, khususnya jika ia adalah jenis senaman baharu untuk dicuba. Selamat mencuba!


Co-Parenting Semasa COVID-19, Bagaimana Pasangan Bercerai Urus Penjagaan Anak

Untuk mendapatkan lebih banyak info tentang coronavirus di Malaysia, sila dapatkannya
di sini
.

Ketika penularan wabak COVID-19, pastinya anda mahu untuk bersama dengan anak-anak.

Tetapi jika
anda dan pasangan sudah bercerai,
 bagaimana hak penjagaan anak tempoh PKP ini?

Statistik di Malaysia adalah seperti berikut:

[covid_19]

Penularan wabak COVID-19

Peningkatan kes jangkitan COVID-19 yang semakin membimbangkan menyebabkan
Kerajaan Malaysia memutuskan untuk melaksanakan Perintah Kawalan Pergerakan (PKP)
sehingga 28 April 2020.

Pastinya langkah tersebut 1
cara terbaik untuk mengekang penularan wabak COVID-19 daripada terus merebak.

Tetapi pelaksanaan tempoh PKP itu bermakna pergerakan perlu dibataskan.

Jadi bagaimana untuk mengekalkan keseimbangan berkaitan hak
penjagaan anak tempoh PKP agar tidak berlaku salah faham antara dan bekas pasangan
?

 Apa harus
dilakukan untuk menyokong perkembangan anak, jika tempoh PKP ini akan berlanjutan
?

Baca juga:

Hak penjagaan anak tempoh PKP, bagaimana penyelesaian terbaik?

Bekerjasama menjaga anak-anak adalah 1 perkara yang penuh cabaran walaupun dalam keadaan normal.

Tetapi cabaran untuk mengekalkan keibubapaan dinamik bersama bekas pasangan ketika pandemik adalah 2x ganda tahap kesukarannya.

Menurut Peguam Perceraian di Atlanta dan Pengarang
 “Divorce: Protect Yourself, Your Kids And Your Future.”,
Randall Kessler, pada waktu ini ibu bapa bercerai dinasihatkan untuk berkelakuan baik dan memberikan kerjasama dengan bekas pasangan.

“Pada ketika ini, anda harus bersama berganding bahu, bertolak ansur dan saling memahami antara satu sama lain,” ujar Randall.

5 tip berkaitan hak penjagaan anak tempoh PKP

Berikut dikongsikan 5 tip berkaitan hak penjagaan anak
 (co-parenting)
 ketika krisis kesihatan dunia:

 Fleksibel

Sekiranya rumah anda dan bekas pasangan tidak jauh,
mungkin anda boleh meminta bantuannya untuk menjaga anak sewaktu anda melakukan tugasan kerja di rumah (work from home) sepanjang tempoh PKP
 ini.

Elakkan daripada menimbulkan sebarang perbalahan tentang perkara kecil dan remeh dengan bekas pasangan.

Ini kerana tempoh ini adalah masa untuk kalian berdua bekerjasama demi kesejahteraan anak.

Pada waktu ini, apabila pergerakan terbatas dan berlaku perubahan dalam kehidupan, anak-anak akan berasa gelisah dan mungkin menimbulkan ketakutan dalam diri mereka.

Jadi jika anda dan bekas pasangan dapat bekerja sebagai 1 pasukan, ini secara tidak langsung
membantu si kecil untuk berdepan dengan situasi krisis yang melanda dunia.

 Menyokong tumbesaran anak-anak

Tidak dinafikan, walaupun kerajaan melakukan pelbagai ikhtiar agar syarikat tidak memberhentikan pekerja ketika tempoh PKP, namun
mungkin sesetengah individu terkesan akibat penularan wabak COVID-19.

Mungkin bekas pasangan anda antara yang terkesan, sama ada dipotong gaji atau mungkin kehilangan pekerjaan.

Jadi mungkin anda berdua boleh mewujudkan 1 persetujuan bersama bagi membantu bekas pasangan dalam menyokong tumbesaran anak-anak.

Lakukan perbincangan dengan sejujurnya, elakkan penipuan dalam diri masing-masing.

Anda boleh membuat perjanjian untuk bekas pasangan membayar balik kepada anda apabila keadaan pulih seperti sedia kala.

 Saling memahami

Jika sebelum ini, mungkin perjanjian
 co-parenting
 antara kalian berdua seperti setiap hujung minggu anak akan bersama bekas pasangan.

Namun apabila penularan wabak COVID-19, segalanya perlukan perubahan.

Mungkin anda dan bekas pasangan boleh bergilir menjaga anak pada setiap hujung minggu.

Sekiranya anda atau bekas pasangan perlu melakukan tugasan kerja di rumah, mungkin anda boleh bertolak ansur menentukan hari menjaga anak pada hari bekerja.

Baca juga:

Takut Bawa Pulang COVID-19 Ke Rumah? Ini Cara Bersihkan Diri & Rumah Selepas Balik Beli Barang Dapur

Duduk Rumah Semasa PKP Tidak Lagi Bosan Jika Lakukan 5 Aktiviti Ini!

 Perjanjian bertulis

Walau apa pun perubahan yang anda dan bekas pasangan ingin lakukan sepanjang tempoh PKP ini, sebaiknya sediakan perjanjian bertulis.

Ini adalah sebagai persediaan jika wujud salah faham pada masa hadapan.

Jika boleh, pastikan persetujuan dan tanda tangan anda dan bekas pasangan ada di dalam perjanjian tersebut.

Ini boleh mengelakkan daripada tindakan undang-undang yang tidak sepatutnya.

 Kekal berkomunikasi

Sekiranya bekas pasangan atau anda dijangkiti wabak COVID-19 atau individu disyaki (PUI), pastikan anda memaklumkannya.

Jangan pentingkan diri sendiri atau anda akan menyebabkan
 anak-anak turut menjadi mangsa.

Jika itu berlaku,
kuarantin diri
 dan
jarak sosial adalah 1 perkara penting yang perlu dibuat.

Jangan pula menjadikan ‘tidak mahu berjauhan dengan anak-anak’ sebagai alasan.

Kita kini berada dalam kemajuan teknologi. Komunikasi dengan anak-anak tetap boleh dilakukan setiap hari melalui panggilan telefon mahupun video.

Pastikan juga anda dan bekas pasangan mempunyai persetujuan bersama untuk tidak terlalu mendedahkan anak-anak dengan isu berkaitan virus COVID-19.

Ini bagi mengelakkan wujudnya ketakutan melampau dalam diri mereka.

Saling berkompromi

Mungkin anda dan bekas pasangan tidak sehaluan.

Walau bagaimanapun, untuk seketika apa kata anda berdua ketepikan hal peribadi dan utamakan kesejahteraan anak-anak khususnya berkaitan hak penjagaan anak.

Walau apa pun masalah yang pernah berlaku, sentiasa ingat bahawa ini adalah masa untuk kalian bekerjasama demi kebaikan anak-anak.

Kerjasama antara anda berdua bukan sahaja membantu si kecil untuk mengharungi situasi pandemik ini, tetapi ia penting bagi membuatkan mereka berasa selamat.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus